pythainlp/thai-wiki-dataset-v4 huggingface dataset:
ไอรดา ศิริวุฒิ

ไอรดา ศิริวุฒิ (5 กรกฎาคม พ.ศ. 2531) ชื่อเล่น ไอด้า เป็นนักแสดงหญิงและนางแบบชาวไทย เข้าวงการจากการถ่ายนิตยสารวัยรุ่น โฆษณาและมิวสิกวีดิโอ ก่อนที่จะเป็นนักแสดงจากภาพยนตร์เรื่อง "สามมิติ" (2553) และ "เลิฟ จุลินทรีย์ รักมันใหญ่มาก" (2554) แชนเนล
ประวัติ.
ไอรดา ศิริวุฒิ เกิดเมื่อวันที่ 5 กรกฎาคม พ.ศ. 2531 ในครอบครัวชาวไทยเชื้อสายจีน เป็นบุตรคนที่สองจากทั้งหมดสี่คน สำเร็จการศึกษาระดับมัธยมศึกษาจากโรงเรียนสาธิตมหาวิทยาลัยรามคำแหง และระดับปริญญาตรีจากคณะวิศวกรรมศาสตร์และเทคโนโลยีอุตสาหกรรม สาขาวิชาพัฒนาผลิตภัณฑ์อาหาร มหาวิทยาลัยศิลปากร
ไอรดาเข้าสู่วงการบันเทิงจากการถ่ายแบบนิตยสารวัยรุ่น ภายหลังจึงเริ่มมีงานโฆษณา มิวสิกวิดีโอ พิธีกร และเป็นนักแสดงในภาพยนตร์เรื่อง "สามมิติ" และ "เลิฟ จุลินทรีย์ รักมันใหญ่มาก"
นอกจากงานในวงการบันเทิงแล้ว เธอยังเป็นเน็ตไอดอลที่มีชื่อเสียงด้านการแต่งกาย และดีเจ ทั้งนี้ไอรดายังใฝ่ฝันที่จะเป็นอาจารย์มหาวิทยาลัย
ชีวิตส่วนตัว.
ไอรดาคบหากับไชยอมร แก้ววิบูลย์พันธุ์ นักร้องนำวงเดอะบอตทอมบลูส์ ซึ่งไชยอมรตกหลุมรักเธอตั้งแต่แรกเห็น ทั้งสองก็เริ่มความสัมพันธ์กันอย่างเรียบ ๆ และอยู่กินด้วยกันร่วมปีก่อนสมรส ภายหลังจากที่เธอตั้งครรภ์ได้ 5 เดือน ทั้งสองจึงได้สมรสกันแต่ไม่จดทะเบียนเมื่อวันที่ 27 พฤษภาคม พ.ศ. 2555 โดยพิธีจัดขึ้นอย่างศาสนาคริสต์นิกายโปรเตสแตนต์ เนื่องจากไชยอมรนับถือศาสนาดังกล่าว และหลังจากนี้เธอก็เปลี่ยนไปนับถือศาสนาคริสต์ตามสามี 
ไอรดาป่วยเป็นโรคไทรอยด์ ทาลัสซีเมีย และโลหิตจาง ซึ่งเธอเพิ่งทราบหลังการตั้งครรภ์ ขณะที่เธอตั้งครรภ์จึงมีความเสี่ยงและเป็นอันตรายต่อเธอและเด็กในครรภ์ แต่ที่สุดเธอกำเนิดบุตรเมื่อวันที่ 21 กันยายน พ.ศ. 2555 โดยการผ่าคลอด บุตรสาวของเธอชื่อ ลัลลาเบล ศิริวุฒิ ส่วนชื่อ "ลัลลาเบล" นั้น ไชยอมรได้ให้เหตุผลว่า "...มาจากคำว่า "ลัลลาบาย" ที่เป็นเพลงกล่อมเด็กเนื่องจากคุณพ่อเป็นศิลปินและหลงรักในเสียงดนตรี และ คำว่า เบล มาจากภาษาฝรั่งเศสที่แปลว่าหญิงสาวสวยเหมือนเป็นตัวแทนของคุณแม่ที่เป็นแฟชั่นนิสต้า" แต่ปลายเดือนกันยายน พ.ศ. 2557 ไชยอมรได้ออกมายอมรับว่าได้แยกกันอยู่กับไอรดามาหนึ่งเดือน เนื่องจากตนมีหญิงอื่น ตั้งแต่นั้นเธอจึงกลายเป็นแม่เลี้ยงเดี่ยว
กลางปี พ.ศ. 2558 ไอรดาได้เปิดตัวว่าคบหากับวราวุฒิ บราวน์ นายแบบ ที่ต่อมาทั้งสองร่วมงานกันเป็นครั้งแรกหลังคบหามา 3 เดือน ในมิวสิกวิดีโอเพลงยิ่งกว่าฝัน ของภรัณยู โรจนวุฒิธรรม ต่อมาไอรดาและวราวุฒิเลิกรากันเมื่อเดือนกุมภาพันธ์ พ.ศ. 2562 โดยให้เหตุผลว่าทั้งสองเข้ากันไม่ได้
Phpwind BBS

phpwind BBS (ชื่อย่อ : PW) เป็นระบบกระดานข่าว พัฒนาโดยชาวจีน หลักการทำงานโดยใช้ ภาษาพีเอชพีควบคู่กับระบบฐานข้อมูล โดยรองรับการทำงานบนฐานข้อมูล MySQL ถึงแม้ว่าซอฟต์แวร์ดังกล่าวจะสามารถดาวน์โหลดกันไปใช้ได้ฟรีๆ แต่ไม่ใช่ซอฟต์แวร์โอเพนซอร์ส ซึ่งเว็บการพาณิชย์ที่ต้องการใช้รุ่นเชิงพาณิชย์ ต้องทำการสั่งซื้อใบอนุญาตจากทาง PHPWind Croporation. ก่อน [แต่ประเทศไทย ไม่สามารถสั่งซื้อได้]
ประวัติความเป็นมา.
phpwind ได้ถูกพัฒนาขึ้นเวอร์ชันแรก ในปี 2003 ได้แก่ PHPWind 1.0 ซึ่งยังไม่เป็นที่รู้จักเท่าไรในหมู่คนไทย ต่อมาก็ได้พัฒนาต่อมาเรื่อยๆจนถึง เวอร์ชันล่าสุด ก็คือ phpwind 8.7 ซึ่งในตอนแรกนั้นพัฒนามาเฉพาะ Unicode ภาษาแบบ GBK และ BIG เท่านั้น ตั้งแต่เวอร์ชัน 5.0 จึงได้พัฒนา Unicode UTF-8 และ ภาษาไทยได้รับการพัฒนาบน Unicode UTF-8 เช่นกัน
การพัฒนาในประเทศไทย.
ประเทศไทย เริ่มรู้จักกับ phpwind ในเวอร์ชัน 6.0 ซึ่งพัฒนาโดย i7forums สมัยนั้น นำทีมโดย : พี่เบิร์ด [ ชาตรี บำรุง ]
เป็นผู้พัฒนาภาษาไทยรุ่นบุกเบิก และ ได้ทำการพัฒนามาจนถึงเวอร์ชัน 8.3 และก็ได้หยุดพัฒนาจาก i7forums ในตอนนั้นไป
หลังจากที่หยุดพัฒนาภาษาไทยระยะนึง ได้มีคนทำการเปิดเว็บสนับสนุน phpwind ภาษาไทยขึ้นมาใหม่ โดยใช้ชื่อว่า "phpwindthai.Net"
และในปี 2555
เวอร์ชันที่ได้รับการพัฒนาเป็นภาษาไทย.
6.0 พัฒนาโดย i7forums [ 2007 ]
7.0 พัฒนาโดย i7forums [ 2008 ]
7.5 พัฒนาโดย i7forums [ 2009 ]
8.0 พัฒนาโดย i7forums [ 2009 ]
8.3 พัฒนาโดย i7forums [ 2010 ]
8.5 พัฒนาโดย phpwindthai.Net [ 2011 ]
8.7 พัฒนาโดย i7forums Tha! [2012]
9.0 พัฒนาโดย
การถ่ายโอนข้อมูล และ คุณสมบัติ.
การเชื่อมต่อ FTP โอนไฟล์แนบไปเก็บไว้ที่ Server เครื่องอื่นกรณีพื้นที่ไม่เพียงพอ, ระบบสเปซ, ระบบฟอรั่ม, ระบบพอร์ทัล, การส่งข้อความด้วยรูปแบบพิเศษและอีโมติคอน, การสร้างแบบสำรวจ, การสร้างกระทู้โต้วาที, การสร้างกระทู้ค้าขาย, การสร้างกระทู้กิจกรรม, ระบบธนาคาร, ระบบไอเทมพิเศษ, ระบบสมาชิกและการกำหนดสิทธิ์ผู้ใช้, รวมถึงระบบจัดการสำหรับดูแลรักษากระดานสนทนา, ผู้ดูแลระบบสามารถจัดการเนื้อหาได้โดยง่าย, ใน phpwind เวอร์ชัน 8.7 ปรับปรุงระบบให้ทันสมัยยิ่งขึ้น
วิทยาลัยการบินนานาชาติ มหาวิทยาลัยนครพนม

ประวัติ.
"วิทยาลัยการบินนานาชาติ" จัดตั้งขั้นตามนโยบายของรัฐบาลปี พ.ศ. 2547 ที่จะสนับสนุนให้ประเทศไทยเป็นศูนย์กลางการบินในภูมิภาค กอรปกับการเปิดเสรีทางการบิน ส่งผลให้เกิดการขาดแคลนนักบินที่มีความรู้ความสามารถตามมาตรฐานสากล ต่อมารัฐบาลได้สนับสนุนงบประมาณจัดตั้งวิทยาลัยการบินนานาชาติขึ้นตามมติสภามหาวิทยาลัยนครพนม โดยออกประกาศจัดตั้งเมื่อวันที่ 2 เมษายน 2550 มีหน้าที่จัดการศึกษา ดำเนินการวิจัย และให้บริการทางวิชาการ เพื่อพัฒนาให้เป็นศูนย์ความเป็นเลิศทางวิชาการ และวิชาชีพด้านการบิน และอวกาศ วิทยาลัยการบินนานาชาติได้รับการรับรองให้เป็นสถาบันฝึกอบรมด้านการบิน (Approved Training Organization: ATO) จากกรมการบินพลเรือน กระทรวงคมนาคม เมื่อวันที่ 15 ตุลาคม 2550
หลักสูตร.
หมายเหตุ หลักสูตรนักบินพาณิชย์ตรี ค่าใช้จ่ายตลอดหลักสูตร 2,200,000 บาท (รวมค่าที่พัก, อาหาร, อุปกรณ์การเรียน, เครื่องแบบ และบริการรถรับส่งระหว่างที่พักและที่เรียน) ค่าเงินสามารถเปลี่ยนแปลงได้ตามอัตราการแลกเปลี่ยน
ตะกร้อไทยแลนด์ลีก 2552

ตะกร้อ ไทยแลนด์ ลีก 2552 เป็นการแข่งขันฟุตบอลไทยลีกครั้งที่ 8 
รูปการแข่งขันเดิม
มีทีมเข้าร่วมการแขง่ขันตะกร้อ ไทยแลนด์ ลีกทั้งหมด 8 ทีม โดยจะทำการแข่งขันในช่วงเดือกุมภาพันธ์ - พฤษภาคม โดยแข่งในระบบเหย้าเยือนพบกันหมดเป็นจำนวนทีมละ 14 นัด ซึ่งการแข่งขันแตละนัดทำการแข่งกัน 2 ทีม คือ ทีม ก. และ ทีม ข. หากชนะทั้งสองทีม ถือว่าเป็นผู้ชนะในนัดนั้น แต่ถ้าชนะหนึ่งทีมแพ้หนึ่งทีม ถือว่า เสมอ(โดยไม่จำนวนเซตได้เสีย) โดยผู้ชนะจะได้ 2 แต้ม, เสมอ ได้ 1 แต้ม, แพ้ ไม่ได้แต้ม การจัดอันดับ ดังนี้
ทีมที่ได้คะแนนรวมสูงสุดเมื่อสิ้นสุดฤดูกาลเป็นทีมชนะเลิศ ส่วนทีมที่ได้คะแนนรองลงมาจะถูกจัดอันดับลดหลั่นกันตามคะแนนรวมที่ได้จนถึงทีมสุดท้าย ในกรณีที่มีทีมมากกว่า 1 ทีมขึ้นไป ได้คะแนนรวมเท่ากันเมื่อสิ้นสุดฤดูกาลให้ใช้เกณฑ์พิจารณาเรียงลำดับ ดังนี้
ทีมชนะเลิศปีนี้คือ นครปฐม 
สนามเหย้าและสถานที่ตั้ง.
left:%;height:0;width:0;margin:0;padding:0;">
 กรุงเทพธน
left:%;height:0;width:0;margin:0;padding:0;">
 ชลบุรี-พัทยา
left:%;height:0;width:0;margin:0;padding:0;">
 นครปฐม 
left:%;height:0;width:0;margin:0;padding:0;">
 ศรีสะเกษ 
ที่ตั้งของสโมสรในการแข่งขันตะกร้อ ไทยแลนด์ ลีก 2552
ตารางคะแนน.
"ข้อมูลล่าสุด วันที่ 21 พฤษภาคม พ.ศ. 2552"
ตะกร้อไทยแลนด์ลีก 2554

ตะกร้อ ไทยแลนด์ ลีก 2554 เป็นการแข่งขันฟุตบอลไทยลีกครั้งที่ 10 ได้เพิ่มจำนวนสโมสรเข้าแข่งจากเดิม 8 สโมสร เป็น 10 สโมสร โดยมีสโมสร ไออาร์พีซี ถิรไทย-ระยอง กับสโมสรกาฬสินธุ์ เป็นสโมสรน้องใหม่การแข่งขันครั้ง
โดยเริ่มแข่งขันครึ่งฤดูกาลแรกระหว่างวันที่ 21 พฤษภาคม ถึง 13 กรกฎาคม 2554 และครึ่งฤดูกาลหลังระหว่างวันที่ 30 กรกฎาคม ถึง 1 ตุลาคม 2554 โดยแข่งในระบบเหย้าเยือนพบกันหมดเป็นจำนวนทีมละ 18 นัด แต่ละสโมสรสามารถส่งชื่อผู้เล่นตลอดฤดูกาลแข่งขันได้ไม่เกิน 18 คน ในการทำการแข่งขันแต่ละครั้ง จะส่งทีมลงทำการแข่งขันได้ 2 ทีม คือทีม ก. กับ ทีม ข. แต่ละทีมจะส่งรายชื่อลงทำการแข่งขันได้ไม่เกิน 5 คน ตัวจริง 3 คน ตัวสำรอง 2 คน เปลี่ยนตัวได้ 1 คน ในการทำการแข่งขันแต่ละครั้ง หากสามารถชนะได้ทั้ง 2 ทีม จะได้ 2 คะแนน ชนะทีมเดียวจะได้ 1 คะแนน แพ้ทั้ง 2 ทีม จะได้ 0 คะแนน การจัดลำดับบนตารางคะแนน ดังนี้
ทีมที่ได้คะแนนรวมสูงสุดเมื่อสิ้นสุดฤดูกาลเป็นทีมชนะเลิศ ส่วนทีมที่ได้คะแนนรองลงมาจะถูกจัดอันดับลดหลั่นกันตามคะแนนรวมที่ได้จนถึงทีมสุดท้าย ในกรณีที่มีทีมมากกว่า 1 ทีมขึ้นไป ได้คะแนนรวมเท่ากันเมื่อสิ้นสุดฤดูกาลให้ใช้เกณฑ์พิจารณาเรียงลำดับ ดังนี้
ทีมชนะเลิศปีนี้คือ นครปฐม 
สนามเหย้าและสถานที่ตั้ง.
แหล่งข้อมูล
left:%;height:0;width:0;margin:0;padding:0;">
 กรุงเทพธน
left:%;height:0;width:0;margin:0;padding:0;">
 ชลบุรี-พัทยา
left:%;height:0;width:0;margin:0;padding:0;">
 นครปฐม 
left:%;height:0;width:0;margin:0;padding:0;">
 ศรีสะเกษ 
ที่ตั้งของสโมสรในการแข่งขันตะกร้อ ไทยแลนด์ ลีก 2554
ตารางคะแนน.
"ข้อมูลล่าสุด วันที่ 3 ตุลาคม พ.ศ. 2554"
สนับสนุนข้อมูลการแข่งขัน และผลคะแนนโดย การกีฬาแห่งประเทศไทย
ตะกร้อไทยแลนด์ลีก 2549

ตะกร้อ ไทยแลนด์ ลีก 2549 เป็นการแข่งขันตะกร้อไทยแลนด์ลีกครั้งที่ 5 
รูปการแข่งขันเดิม
มีทีมเข้าร่วมการแข่งขันตะกร้อ ไทยแลนด์ ลีกทั้งหมด 8 ทีม โดยเริ่มแข่งขันครึ่งฤดูกาลแรกระหว่างวันที่ 29 เมษายน ถึง 10 มิถุนายน 2549 และครึ่งฤดูกาลหลังระหว่างวันที่ 17 มิถุนายน ถึง 29 กรกฎาคม 2549 โดยแข่งในระบบเหย้าเยือนพบกันหมดเป็นจำนวนทีมละ 14 นัดระบบการแข่งขันตะกร้อ ไทยลีก ดิวิชั่น 1 แต่ละสโมสรสามารถส่งชื่อผู้เล่นตลอดฤดูกาลแข่งขันได้ไม่เกิน 18 คน ในการทำการแข่งขันแต่ละครั้ง จะส่งทีมลงทำการแข่งขันได้ 2 ทีม คือทีม ก. กับ ทีม ข. แต่ละทีมจะส่งรายชื่อลงทำการแข่งขันได้ไม่เกิน 5 คน ตัวจริง 3 คน ตัวสำรอง 2 คน เปลี่ยนตัวได้ 1 คน ในการทำการแข่งขันแต่ละครั้ง หากสามารถชนะได้ทั้ง 2 ทีม จะได้ 2 คะแนน ชนะทีมเดียวจะได้ 1 คะแนน แพ้ทั้ง 2 ทีม จะได้ 0 คะแนนการจัดลำดับบนตารางคะแนน ดังนี้
ทีมที่ได้คะแนนรวมสูงสุดเมื่อสิ้นสุดฤดูกาลเป็นทีมชนะเลิศ ส่วนทีมที่ได้คะแนนรองลงมาจะถูกจัดอันดับลดหลั่นกันตามคะแนนรวมที่ได้จนถึงทีมสุดท้าย ในกรณีที่มีทีมมากกว่า 1 ทีมขึ้นไป ได้คะแนนรวมเท่ากันเมื่อสิ้นสุดฤดูกาลให้ใช้เกณฑ์พิจารณาเรียงลำดับ ดังนี้
ทีมชนะเลิศปีนี้คือ แพร่
สนามเหย้าและสถานที่ตั้ง.
 
left:%;height:0;width:0;margin:0;padding:0;">
 นครปฐม 
ที่ตั้งของสโมสรในการแข่งขันตะกร้อ ไทยแลนด์ ลีก 2549
ไทยฟุตซอลเอฟเอคัพ

ฟุตซอลเอฟเอคัพ (Futsal FA Cup) เป็นการแข่งขันฟุตซอลในประเทศไทย โดยมีเป็นการแข่งขันแบบแพ้คัดออก เริ่มจัดขึ้นมาครั้งแรกใน พ.ศ. 2553 ภายใต้ชื่อ "ยูเมะพลัส ฟุตซอล เอฟเอคัพ"
ซึ่งในปี พ.ศ. 2555 นี้นั้น ทางสมาคมฟุตบอลแห่งประเทศไทย (ในพระบรมราชูปถัมภ์) ได้มอบหมายให้ทาง บริษัท กานต์มณี เน็ตเวิร์ค จำกัด เป็นผู้รับสิทธิ์จัดการแข่งขันแต่เพียงผู้เดียว
โดยจะเริ่มทำการแข่งขันตั้งแต่วันที่ 21 พฤศจิกายน 2555 เป็นต้นไป
ลักษณะการแข่งขันของเอฟเอคัพ จะมีการให้ทีมฟุตซอลระดับขาจร หรือทีมฟุตซอลที่ยังไม่ได้มีการทำทีมแบบจริงจัง มาแข่งแบบแพ้คัดออกก่อน เพื่อหาทีมที่ดีที่สุด 16 ทีมพบกับอีก 16 ทีมจากไทยแลนด์ฟุตซอลลีกต่อไปจนกว่าจะหาผู้ชนะเพียงหนึ่งทีม
วอลเลย์บอลชายเอวีซีคัพ

วอลเลย์บอลชายเอวีซีคัพ  หรือชื่อระหว่างปี ค.ศ. 2008 – ค.ศ. 2010 ว่า วอลเลย์บอลชายชิงแชมป์เอเชียนคัพ  เป็นการแข่งขันวอลเลย์บอลชายสำหรับทีมชาติชุดใหญ่ของทวีปเอเชียและโอเชียเนีย จัดขึ้นโดยสมาพันธ์วอลเลย์บอลเอเชีย (เอวีซี) ซึ่งเป็นองค์กรกีฬาระหว่างทวีป การแข่งขันได้รับการจัดขึ้นทุกๆ 2 ปี ตั้งแต่ปี ค.ศ. 2008 ทีมชนะเลิศการแข่งขันครั้งล่าสุดคือ ทีมชาติจีน ซึ่งชนะเลิศเป็นสมัยที่สอง ในการแข่งขันปี ค.ศ. 2022
ในการแข่งขันเอวีซีคัพ 7 ครั้ง มีชาติที่ชนะในการแข่งขัน 4 ชาติ ทีมชาติอิหร่าน ชนะ 3 ครั้ง; ทีมชาติจีน ชนะ 2 ครั้ง; ทีมชาติเกาหลีใต้ และทีมชาติกาตาร์ ชนะ 1 ครั้ง
ร. จันทพิมพะ

ร. จันทพิมพะ เป็นนามปากกาของ เริ่ม จันทพิมพะ หรือ รวงทอง นักเขียนท่านนี้เกิดเมื่อวันที่ 24 สิงหาคม พ.ศ. 2452 เขียนหนังสือตั้งแต่เป็นนักเรียนโรงเรียนวัฒนาวิทยาลัย เข้าทำงานเป็นนักเขียนจริงจังครั้งแรก ที่ หนังสือพิมพ์ "ประชามิตร" เมื่อ พ.ศ. 2484 ตำแหน่งหัวหน้าแผนกบันเทิงคดี เขียนเรื่องสั้นลงใน หนังสือพิมพ์ "รายวัน" ยุคนั้นเรื่องสั้นที่มีชื่อเสียงของเธอก็เช่น "แสงอรุณ" "ค่าของความบาป" และ "เดือนดวงใหม่"
ประวัติ.
ร.จันทพิมพะ ชื่อจริงของเธอ คือ น.ส.รวงทอง จันทพิมพะ หรือชื่อเดิมว่า เริ่ม เกิดเมื่อวันที่ 24 สิงหาคม พ.ศ. 2452 เป็นบุตรีของอำมาตย์โท พระประจำคดี (บัวรส จันทพิมพะ) กับนางประจำคดี (ตุ้ม)
เธอเริ่มการประพันธ์มาแต่ตอนที่เป็นครูอยู่ที่โรงเรียนวัฒนาวิทยาลัย โดยได้เขียนเรื่องยาวชื่อว่า"อวสานสวนกุหลาบ" ปรากฏว่าเป็นที่โปรดปรานของนักอ่านที่เป็นเพื่อนครูและบรรดาศิษย์มาแต่ครั้งนั้น
เมื่อลาออกจากครูและกลับไปอยู่บ้าน จึงได้ขอสมัครทำงานหนังสือพิมพ์โดยเริ่มที่วิกบางขุนพรหม และไปสมัครต่อ “ศรีบูรพา” โดยอยู่ในความดูแลของ “แม่อนงค์” หรือ คุณมาลัย ชูพินิจ 
วิทยากร เชียงกูล เขียนบทความไว้ว่า ร.จันทพิมพะ (2452-2597) เป็นนักเขียนหญิงที่มีผลงานเด่นในช่วงหลังสงครามโลกครั้งที่ 2 ที่เกือบจะถูกลืมไป อาจจะเป็นเพราะเธอเสียชีวิตไปตั้งแต่ปี 2497 โดยไม่มีทายาทหรือเพื่อนฝูงที่สนใจจะนำงานของเธอมาตีพิมพ์ซ้ำ 
ถ้าจะกล่าวโดยรวม ๆ แล้ว ร.จันทพิมพะเขียนเรื่องสั้นแบบสมัยใหม่ โดยใช้ท่วงทำนองการเขียนแบบตะวันตกมากกว่าการเล่านิทานที่เล่าเรื่องไปเรื่อย ๆ แบบไทย เรื่องของเธอมักจะกระชับ มีฉากมีตัวละคร บรรยากาศ บทสนทนาที่ชัดเจน ขณะเดียวกันก็สะท้อนสภาพสังคมชีวิตและสังคมท้องถิ่น ความคิด บทสนทนาของผู้คนในยุคนั้น (พ.ศ. 2492-2495) ได้อย่างดีคือ เป็นนักเขียนที่มีความคิดอ่าน ช่างสังเกต ไม่ใช่แค่นักเล่านิทาน แสน ธรรมยศ ก็เป็นผู้หนึ่งที่เขียนเรื่องสั้นทำนองคล้าย ๆ กันนี้
ตัวละครผู้หญิงของ ร.จันทพิมพะ ออกจะมีลักษณะเสรีนิยมหรืออยากลองของใหม่ อยากเผชิญโลกใหม่ ชีวิตแบบใหม่ มากกว่าตัวละครของดอกไม้สด ซึ่งเป็นคนรุ่นใกล้ ๆ กัน แต่เอาจริงก็เป็นผู้หญิงที่อยากคิดอย่างเสรี มากกว่าที่จะอยากใช้ชีวิตเสรีจริง ๆ หลายเรื่องจึงกลายเป็นเรื่องที่ฝ่ายชายเข้าใจฝ่ายหญิงผิด เช่นเรื่อง"ม่านดอกไม้" "ทางสุดท้าย" โดยเธอมักจะอยู่ข้างฝ่ายหญิงหรือให้ความยุติธรรมกับผู้หญิงอยู่เสมอ ซึ่งต่างจากนักเขียนผู้หญิงหัวเก่าบางคนที่ถูกครอบงำจากกระแสคิดหลักที่ยกย่องผู้ชายมากกว่าผู้หญิง 
ร.จันทพิมพะ ถึงแก่กรรมเมื่อวันที่ 6 เมษายน พ.ศ. 2497 ขณะมีอายุได้ 45 ปี
การทำงาน.
ร.จันทพิมพะ ทำงานอยู่ที่ น.ส.พ. "ประชามิตร-สุภาพบุรุษ" อยู่จนถึง พ.ศ. 2493 จึงลาออก นับว่าเป็นนักเขียนสตรียุคหลังเปลี่ยนแปลงการปกครอง พ.ศ. 2475 ที่เด่นมากคนหนึ่งในสมัยนั้น เรื่องที่เด่นคือ "เราลิขิต" และ "บนหลุมศพวาสิฏฐี" ซึ่งเป็นเรื่องที่ต่อเนื่องกัน ตอนแรกชื่อ "เราลิขิต" ลงใน "ประชามิตร- สุภาพบุรุษ" ปี ๒๔๘๙ และตอนจบชื่อ "บนหลุมฝังศพวาสิฏฐี" ลงใน "สยามสมัย" ปี พ.ศ. 2493
เนื้อหาผลงานของ ร. จันทพิมพะสะท้อนภาพสังคมกรุงเทพฯ ช่วงหลังสงครามโลกครั้งที่สอง เช่น ภาวะข้าวยากหมากแพง การทุจริต คดโกง การลักลอบค้าข้าวสารของนักฉวยโอกาส นอกจากนั้นยังได้นำเหตุการณ์ประวัติศาสตร์กรณีสวรรคตของรัชกาลที่ 8 มาสอดแทรกเป็นส่วนหนึ่งในเนื้อเรื่องได้อย่างกลมกลืน อีกทั้งยังแสดงความก้าวหน้าในยุคนั้นเกี่ยวกับการเสนอเรื่องสิทธิเสมอภาคของสตรีไว้ด้วย จนเคยถูกหาว่าเป็นนักเขียนสตรีที่แหกคอกสังคม
ผลงาน.
เท่าที่ปรากฏ
วอลเลย์บอลหญิงชิงแชมป์เอเชียนคัพ 2008

วอลเลย์บอลหญิงชิงแชมป์เอเชียนคัพ 2008 เป็นการแข่งขันวอลเลย์บอลหญิงรายการแรกและจะคัดเลือก 4 ทีมจากโซนเอเชียเข้าแข่งขันวอลเลย์บอลเวิลด์กรังด์ปรีซ์ 2009 ทีมที่สามารถเข้าแข่งขันรายการนี้ ได้แก่ ทีมอันดับ 1-8 จากการแข่งขันวอลเลย์บอลชิงชนะเลิศแห่งเอเชีย 2007 โดยจัดการแข่งขันระหว่างวันที่ 1-7 ตุลาคม 2008 ที่ เอ็มซีซี ฮอลล์ เดอะมอลล์ โคราช จังหวัดนครราชสีมา ประเทศไทย
การแบ่งกลุ่ม.
การแบ่งกลุ่มขึ้นกับอันดับจากวอลเลย์บอลหญิงชิงแชมป์เอเชีย 2007
"*  คาซัคสถานขอถอนตัวและ มาเลเซีย เข้าแข่งขันแทน
อันดับการแข่งขัน.
<templatestyles src="Col-begin/styles.css"/>
สายซัชโช

รถไฟฮกไกโด สายซัชโช  เป็นเส้นทางรถไฟในจังหวัดฮกไกโดระหว่างสถานีโซเอ็งในเขตชูโอ นครซัปโปโระ ถึงฮกไกโดอิเรียวไดงากุ ในเมืองชินตตสึกาวะ ดำเนินงานโดย JR ฮกไกโด
นิชิโตเกียว

นิชิโตเกียว  เป็นนครที่ตั้งอยู่ในมหานครโตเกียว ฝั่งโตเกียวตะวันตก ประเทศญี่ปุ่น ก่อตั้งขึ้นเมื่อ 21 มกราคม ค.ศ. 2001 ข้อมูลเมื่อ ค.ศ. 2021 (2021)[ [update]] นครนี้มีประชากรประมาณ 206,047 คน และมีความหนาแน่นประชากรที่ 13,000 คนต่อตารางกิโลเมตร นครนี้มีพื้นที่รวม 
ภูมิศาสตร์.
นิชิโตเกียวตั้งอยู่ตรงจุดศูนย์กลางของพื้นที่ทางธรณีวิทยาหรือทางภูมิศาสตร์ที่เรียกว่า ที่ราบสูงมูซาชิโนะ มีแม่น้ำหลายสายไหลผ่าน ได้แก่ แม่น้ำชากูจิอิ แม่น้ำชิราโกะ แม่น้ำชิง (ลำน้ำสาขาของแม่น้ำชิราโกะ) และแม่น้ำทามางาวะโจซูอิ นิชิโตเกียวมีความยาวจากตะวันออกไปตะวันตกประมาณ 4.8 กิโลเมตร และจากเหนือไปใต้ 5.6 กิโลเมตร
ภูมิอากาศ.
นิชิโตเกียวมีสภาพภูมิอากาศแบบอบอุ่นชื้น (การแบ่งเขตภูมิอากาศแบบเคิพเพิน "Cfa") โดยมีฤดูร้อนที่อบอุ่นและมีฤดูหนาวที่เย็นสบาย มีหิมะตกน้อยไปจนถึงไม่มีหิมะตก อุณหภูมิเฉลี่ยทั้งปีในนิชิโตเกียว คือ 14.5 องศาเซลเซียส ปริมาณน้ำฝนโดยเฉลี่ยรายปีคือ 1,648 มิลลิเมตร โดยเดือนกันยายนเป็นเดือนที่มีฝนตกมากที่สุด อุณหภูมิเฉลี่ยสูงสุดในเดือนสิงหาคมอยู่ที่ประมาณ 26.0 องศาเซลเซียส และต่ำสุดในเดือนมกราคมอยู่ที่ประมาณ 3.1 องศาเซลเซียส
ประชากร.
จากข้อมูลสำมะโนญี่ปุ่น ประชากรในนิชิโตเกียวเพิ่มขึ้นอย่างรวดเร็วในคริสต์ทศวรรษ 1950 ถึง 1960
ประวัติศาสตร์.
ในยุคเอโดะ เมื่อมีการจัดตั้งสถานีพักสินค้า เมืองทานาชิก็กลายกลายเป็นเมืองที่เจริญรุ่งเรือง เป็นศูนย์กลางการคมนาคมที่สำคัญ จนสิ้นสุดยุคเอโดะ มีการเปลี่ยนทิศทางของทางรถไฟโกบุ ซึ่งทำให้รถไฟไม่ได้ผ่านเมืองเหมือนเช่นเคย เลยทำให้เมืองนี้ก็ตกต่ำลง
พื่นที่ที่เป็นนิชิโตเกียวในปัจจุบันเคยเป็นส่วนหนึ่งของแคว้นมูซาชิ ต่อมาเมื่อวันที่ 22 กรกฎาคม ค.ศ. 1878 ในช่วงที่มีการปฏิรูปที่ดินหลังการฟื้นฟูเมจิ พื้นที่บริเวณนี้กลายเป็นส่วนหนึ่งของอำเภอคิตะอาดาจิ จังหวัดไซตามะ มีการจัดตั้งหมู่บ้านโฮยะและหมู่บ้านทานาชิเมื่อวันที่ 1 เมษายน ค.ศ. 1889 โดยเป็นการจัดตั้งในระบบเทศบาล ต่อมาได้โอนย้ายพื้นที่ทางตอนใต้ของอำเภอคิตะอาดาจิไปอยู่ภายใต้การปกครองของจังหวัดโตเกียวเมื่อวันที่ 1 เมษายน ค.ศ. 1907
นครนิชิโตเกียวจัดตั้งขึ้นเมื่อวันที่ 21 มกราคม ค.ศ. 2001 โดยการควบรวมนครโฮยะและนครทานาชิเข้าด้วยกัน โดยคำว่านิชิโตเกียวหมายถึง "โตเกียวตะวันตก"
การเมืองการปกครอง.
นิชิโตเกียวมีการปกครองรูปแบบนายกเทศมนตรี–สภา โดยมีนายกเทศมนตรีมาจากการเลือกตั้งโดยครง และสภานครที่เป็นสภาเดี่ยว มีสมาชิก 28 คน นิชิโตเกียวเป็นเขตเลือกตั้งที่ให้สมาชิกสภามหานครโตเกียวจำนวน 2 ที่นั่ง ในแง่ของการเมืองระดับชาติ นครนี้เป็นส่วนหนึ่งของเขตเลือกตั้งโตเกียวที่ 19 ในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ.
นิชิโตเกียวเป็นที่ตั้งสำนักงานใหญ่ของบริษัทผลิตนาฬิกา ซิติเซ็น รวมถึงเป็นที่ตั้งของสตูดิโอแอนิเมชัน ชินเอแอนิเมชัน และเมจิกบัส
เจจุงวอน ตำนานแพทย์แห่งโชซอน

เจจุงวอน  มีชื่อเต็มในภาษาไทยว่า "เจจุงวอน ตำนานแพทย์แห่งโชซอน" เป็นละครโทรทัศน์อิงประวัติศาสตร์และการแพทย์ของประเทศเกาหลีใต้ มีเนื้อเรื่องเกี่ยวข้องกับการก่อตั้ง "เจจุงวอน" โรงพยาบาลแบบตะวันตกสมัยใหม่แห่งแรกในปี ค.ศ. 1885 ซึ่งอยู่ในยุคราชวงศ์โชซ็อน นำแสดงโดย , ฮัน ฮเย-จิน และ ละครเรื่องนี้ออกอากาศทุกวันจันทร์และวันอังคาร เวลา 21.55 น. ทางช่อง ระหว่างวันที่ 4 มกราคมถึงวันที่ 4 พฤษภาคม พ.ศ. 2553 มีจำนวนตอนทั้งสิ้น 36 ตอน 
โซกึนแกชายผู้เกิดในชนชั้นชอนมินที่ต่ำต้อยกว่าสามัญชน ครอบครัวของเขามีอาชีพฆ่าสัตว์ 
เรื่องย่อ.
วันหนึ่งโซกึนแกได้ลักลอบฆ่าสัตว์อย่างผิดกฎหมายเพื่อนำเงินไปรักษาแม่ที่ป่วยหนักแต่ถูกจับได้
เขาถูกเบคโดยังบังคับให้ชำแหละศพมนุษย์อย่างลับๆเพื่อแลกกับโทษประหาร
โซกึนแกถูกเบคโดยังหักหลังและต้องหนีเอาชีวิตรอด เขาปล้นบัณฑิตเพื่อนำเสื้อผ้ามาใส่ปลอมตัวและ
เปลี่ยนมาใช้ชื่อว่าฮวางจอง ทว่าเขาก็ถูกลูกน้องของเบคโดยังยิงจนได้รับบาดเจ็บสาหัสแต่ได้รับการช่วย
เหลือจากยูซอกรัน คุณหนูผู้เพียบพร้อมด้วยชาติตระกูลและจิตใจอันสูงส่งทำให้รอดชีวิตมาได้
ฮวางจองได้เข้าเรียนในโรงเรียนแพทย์เจจุงวอนที่ก่อตั้งโดย ดร.อัลเลน ภายใต้การสนับสนุนของพระเจ้าโกจง
ทว่าความลับที่เขาเคยเป็นชนชั้นต่ำก็ถูกเปิดเผยและต้องโทษประหารแต่ความสามารถในการแพทย์ของเขาที่ช่วย
ฝ่าตัดดวงตาให้กับทูตรัสเซียทำให้เขาได้รับการอภัยโทษและถูกเลื่อนขั้นจากชนชั้นต่ำเป็นสามัญชนพร้อมกับ
พระราชทานชื่อ “ฮวางจอง” ที่หมายถึงความซื่อตรงให้
ในปลายยุคโชซอนญี่ปุ่นบังคับให้พระเจ้าโกจงสละราชสมบัติและทำสนธิสัญญาบอกครองโชซอนต่อไป 
ฮวางจองแต่งงานกับซอกรันและเข้าร่วมกองกำลังกู้ชาติแต่ถูกญี่ปุ่นตีแตกพ่ายเขาจึงกลับมาใช้ชีวิตเป็น
หมออีกครั้งและรักษาผู้คนตามปณิธานที่เคยตั้งเอาไว้
รายละเอียดตัวละคร.
ในระหว่างหลบหนีได้ถูกยิงตกน้ำ แล้วคุณหนูซ๊อกรันมาพบเข้า และให้หมออัลเลนรักษาช่วยชีวิตไว้ได้สำเร็จ
การออกอากาศในประเทศไทย.
- งดออกอากาศในวันอาทิตย์ที่ 3 มิถุนายน พ.ศ. 2555 เนื่องออกอากาศรายการ Thailand Got Talent 2
- งดออกอากาศในวันเสาร์ที่ 9 มิถุนายน พ.ศ. 2555 เนื่องจากโทรทัศน์รวมการเฉพาะกิจแห่งประเทศไทย ถ่ายทอดสดพิธี พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนิน ไปทรงเปิดพระบรมราชานุสาวรีย์พระบาทสมเด็จพระปรเมนทรมหาอานันทมหิดล พระอัฐมรามาธิบดินทร (รัชกาลที่ 8) ณ สวนหลวงพระราม 8
- งดออกอากาศในวันเสาร์ที่ 7 กรกฎาคม พ.ศ. 2555 เนื่องจากโทรทัศน์รวมการเฉพาะกิจแห่งประเทศไทย ถ่ายทอดสดพิธี พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินทางชลมารค ไปทรงเปิดโครงการชลประทาน อันเนื่องมาจากพระราชดำริ 5 โครงการ ที่กรมชลประทาน สามเสน
- งดออกอากาศในวันเสาร์ที่ 28 กรกฎาคม พ.ศ. 2555 เนื่องจากโทรทัศน์รวมการเฉพาะกิจแห่งประเทศไทย ถ่ายทอดสด พิธีจุดเทียนถวายพระพรชัยมงคล เนื่องในงานเฉลิมพระเกียรติ 60 พรรษา สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร
- งดออกอากาศในวันเสาร์ที่ 4 สิงหาคม พ.ศ. 2555 เนื่องจากออกอากาศรายการไทยแลนด์ ก๊อตทาเลนต์ ซีซั่น 2 เพราะถ่ายทอดสด การแข่งขันกีฬาโอลิมปิก 2012 ในวันอาทิตย์ที่ 5 สิงหาคม พ.ศ. 2555
มัสซีมีเลียโน อัลเลกรี

มัสซีมีเลียโน อัลเลกรี  เกิดเมื่อวันที่ 11 สิงหาคม ค.ศ. 1967 เป็นผู้ฝึกสอนฟุตบอลชาวอิตาลีและอดีตนักฟุตบอล เขาเคยเป็นผู้จัดการทีมให้กับเอซี มิลาน และยูเวนตุส
*ชนะเลิศ 1 สมัย: 2010-11
*ชนะเลิศ 1 สมัย: 2011
*ชนะเลิศ 5 สมัย: 2014-15, 2015-16, 2016-17, 2017-18, 2018-19
*ชนะเลิศ 4 สมัย: 2014-15, 2015-16, 2016-17, 2017-18
*ชนะเลิศ 2 สมัย: 2014, 2018
*รองชนะเลิศ 2 สมัย: 2014-15, 2016-17
วอลเลย์บอลหญิงชิงแชมป์เอเชียนคัพ 2010

วอลเลย์บอลหญิงชิงแชมป์เอเชียนคัพ 2010 จัดขึ้นที่เมืองไท่ฉาง ประเทศจีน
การแบ่งกลุ่ม.
การแบ่งกลุ่มขึ้นกับอันดับจากวอลเลย์บอลหญิงชิงแชมป์เอเชีย 2009
อันดับการแข่งขัน.
<templatestyles src="Col-begin/styles.css"/>
จิรากร สมพิทักษ์

จิรากร สมพิทักษ์ (เกิด 9 สิงหาคม พ.ศ. 2520) รู้จักกันในนาม เอ๊ะ จิรากร เป็นนักร้องไกด์ให้แก่ศิลปินดัง ๆ หลายคน อีกทั้งยังเคยเป็นนักร้องนำวง Nothing To Lose และได้เซ็นสัญญาเป็นศิลปินในสังกัด WE records ของเครือ จีเอ็มเอ็ม แกรมมี่ 
เมื่อปี พ.ศ. 2554 หลังจากนั้นออกซิงเกิ้ล เพลง "ไม่มีตรงกลาง" และเพลง "จากนี้ไปจนนิรันดร์" ในอัลบั้ม Project Love Pill ซึ่งเป็นผลงานเพลงที่ทำให้เป็นที่รู้จัก
ประวัติ.
จิรากร เป็นชาวอำเภออัมพวา จังหวัดสมุทรสงคราม ศึกษาที่ คณะศึกษาศาสตร์และพัฒนศาสตร์ มหาวิทยาลัยเกษตรศาสตร์ วิทยาเขตกำแพงแสน จนเรียนจบทำวงเล่นตามผับและทำเพลงใต้ดิน แต่ไม่ได้มีผลงานออกมาสู่สาธารณชน และได้เข้ามาทำงานกับค่ายเพลงใต้ดินซึ่งมีวง Dezember กับ Heretic angle เป็นวงหลัก ต่อจากนั้นเข้ามาเป็นศิลปินฝึกหัดสังกัดอัพจี ในเครือแกรมมี่ และช่วยทำเพลงวงโปเตโต้ด้วยในชุดรีเฟรช และได้รู้จักกับปฏิเวธ อุทัยเฉลิม ที่ชวนไปเป็นนักร้องไกด์เพลง จนได้ร้องเพลง เพลงแรกคือ "ไม่มีตรงกลาง" หนึ่งในเพลงในอัลบั้ม "Project Love Pill " จนได้มาทำอัลบั้มชุดแรก "ใจกลางความรู้สึกดีดี" ออกในปี 2555
มีเดียไฟร์

มีเดียไฟร์  เป็นบริการพื้นที่เก็บไฟล์ ปรับปรุงไฟล์ให้เหมือนกัน และที่จัดเก็บในคลาวด์ที่มีสำนักงานที่Shenandoah รัฐเท็กซัส สหรัฐ ก่อตั้งในเดือนมิถุนายน ค.ศ. 2006 โดย Derek Labian และ Tom Langridge บริษัทให้บริการเครื่องลูกข่ายสำหรับ Microsoft Windows, macOS, Linux, Android, iOS, BlackBerry 10 และเว็บเบราว์เซอร์ มีเดียไฟร์มีผู้ใช้ที่ลงทะเบียน 43 ล้านบัญชี และดึงดูดผู้เข้าใช้เข้าในโดเมนถึง 1.3 พันล้านคนใน ค.ศ. 2012
ความจุ.
ข้อมูลเมื่อ 2012[ [update]] คุณสมบัติของมีเดียไฟร์รวมความจุถึง 50 กิกะไบต์ (เริ่มต้นที่ 10 กิกะไบต์ แล้วขยายได้สูงถึง 40 กิกะไบต์ ผ่านกิจกรรมต่าง ๆ เช่น ติดตั้งเครือลูกข่ายในโทรศัพท์หรือเดสก์ท็อป หรือหลังแชร์ในเฟซบุ๊กและทวิตเตอร์แล้ว)
คำตอบรับ.
"PC Magazine" จัดให้มีเดียไฟร์เป็นหนึ่งใน "100 อันดับเว็บไซต์ที่ยังไม่ถูกค้นพบ" ใน ค.ศ. 2007 และ "เว็บไซต์ยอดนิยมประจำปี 2008" ทาง CNET ยังให้การตรวจสอบในเกณฑ์ดีด้วย ทาง Lifehacker ยกย่องเว็บไซต์ว่าไม่เพียงเพื่อประโยชน์ของบริการเท่านั้น แต่ยังรวมถึงการใช้ขนาดการอัปโหลดที่ไม่จำกัดสำหรับผู้ใช้ใน ค.ศ. 2006
ใน ค.ศ. 2014 มีเดียไฟร์อยู่ในอันดับที่ 10 จาก "The Fastest Growing Cloud Apps of 2014" โดย SkyHigh Networks
ปัญจศีล (การเมือง)

ปัญจศีล หรือ ปันจาซีลา  เป็นคำที่มาจากภาษาชวาโบราณที่รับมาจากภาษาสันสกฤต หมายถึงหลัก 5 ประการที่เป็นปรัชญาแห่งรัฐของอินโดนีเซีย คือ 
หลักการนี้กำหนดโดยซูการ์โน ในการกล่าวสุนทรพจน์เมื่อ 1 มิถุนายน พ.ศ. 2488 ต่อคณะกรรมการสืบสวนเพื่อความเป็นเอกราช หลักปัญจศีลนี้ได้ถุกรวมเข้ากับรัฐธรรมนูญของสาธารณรัฐเมื่อ พ.ศ. 2521 โดยก่อนหน้านี้จะกล่าวถึงในรัฐธรรมนูญเพียงกว้าง ๆ ต่อมาในปี พ.ศ. 2528 ทุกองค์กรและพรรคการเมืองถูกบังคับให้รับหลักปัญจศีลเป็นอุดมการณ์เดียว ทั้งนี้ ซูฮาร์โตได้เรียกประชาธิปไตยของอินโดนีเซียว่าประชาธิปไตยแบบปัญจศีล แต่การนำหลักปัญจศีลมาตีความของซูฮาร์โต ทำให้หลักปัญจศีลหมดความน่าเชื่อถือก่อนที่ซูฮาร์โตจะหมดอำนาจใน พ.ศ. 2541 แต่ยังเป็นปรัชญาแห่งรัฐของอินโดนีเซียจนถึงปัจจุบัน
กลุ่มมุสลิมอนุรักษนิยมไม่เห็นด้วยกับหลักปัญจศีลเพราะเห็นว่าเป็นการนำสิ่งที่สร้างขึ้นโดยมนุษย์มายกย่องให้สูงกว่าอัลกุรอาน เช่นกลุ่มเจไอ และดารุลอิสลามซึ่งต้องการให้อินโดนีเซียเป็นรัฐอิสลามจึงไม่เห็นด้วยกับหลักปัญจศีล ใน พ.ศ. 2491 เกิดความรุนแรงต่อต้านหลักการของสาธารณรัฐใหม่จนกลายเป็นสงครามกลางเมืองมีผู้เสียชีวิตจำนวนมาก
แอน มิตรชัย

แอน มิตรชัย เป็นนักร้อง นักแสดงและนักแสดงลิเกหญิง นางแบบชาวไทย และมีผลงานกับค่ายหนังบอลลีวู๊ด ประเทศอินเดีย
ประวัติ.
แอน มิตรชัย มีชื่อและนามสกุลจริงว่า จริยา สมบูรณ์ หรือ ปรียา สมณะบารมี เป็นบุตรคนที่สองของสมศักดิ์ ใจกว้าง และวงเดือน สมบูรณ์ เธอเป็นลูกสาวคนเดียว และมีพี่น้องร่วมท้องทั้งหมด 3 คน เธอเป็นคนกลาง และเป็นน้องสาวแท้ๆ ของพระเอกลิเกและนักร้องนักแสดงไชยา มิตรชัย นอกจากนั้นยังมีน้องชายอีกหนึ่งคน คือ มิตร มิตรชัย
แอน มิตรชัย เกิดเมื่อวันที่ 31 พฤษภาคม พ.ศ. 2528 โดยเกิดที่จังหวัดพระนครศรีอยุธยา เธอมีความสามารถมากมายเป็นทั้งนางเอกลิเก นักประพันธ์บทลิเก นักร้อง และนักแสดง เธอเริ่มแสดงลิเกครั้งแรกตั้งแต่อายุ 5 ขวบ โดยแอนมีลูกบุญธรรม 2 คน ชื่อ เบญบีตา สมณะบารมี (เบญ) อารยะ สมณะบารมี (เบส)
ผลงานเพลง.
พ.ศ. 2563.
Priyavatar (2021)
พ.ศ. 2557.
Live My Life My Way (2014)
พ.ศ. 2556.
Lucky Tonight (2013)
พ.ศ. 2555.
Chali Hawa Uthi Ghata (2012)
พ.ศ. 2553.
หล่อไม่บริสุทธิ์ (2010)
พ.ศ. 2551.
 หัวบันไดไม่แห้ง (2008)
พ.ศ. 2550.
ฟ้าเคียงดาว (2007)
พ.ศ. 2549.
ความทรงจำ (2006)
พ.ศ. 2548.
เอื้ออาทร 2 (2005)
พ.ศ. 2547.
 เอื้ออาทร1 (2004)
พ.ศ. 2546.
โอ๊ยไม่เชื่อหรอก (2003)
พ.ศ. 2544.
ใจดำทำดี (2001)
พ.ศ. 2542.
วันแรกแจกเพจ (1999)
พ.ศ. 2541.
 จุฬาตรีคูณ (1998)
พ.ศ. 2540.
ชวนเล่นเกม (1997)
พ.ศ. 2539.
นักร้องประกวดหญิง (1996)
พ.ศ. 2538.
เมตตาดอกดิน (1995)
พ.ศ. 2537.
ไม่ไหวนะเนี่ย (1994)
พ.ศ. 2536.
ผัวนอกบัญชี (1993)
แอน มิตรชัย มีผลงานเพลงลูกทุ่งในสังกัดค่าย RS Promotion จำนวน 5 อัลบั้ม ซึ่งในช่วงนั้นแอน มิตรชัยได้มีละครทีวีกับช่อง 7 และในขณะเดียวกันก็ได้มีโอกาสร้องเพลงประกอบละคร และเป็นเพลงสร้างชื่อให้กับเธอ คือเพลง หงษ์ฟ้า และ สังข์ทอง แต่เธอไม่ได้รับงานละครมากนักเนื่องจากมีคิวงานแสดงลิเกยาวไปข้ามปี เธอและครอบครัวจึงใช้ชีวิตส่วนใหญ่เดินทางไปแสดงลิเกยังจังหวัดต่างๆ ทั่วประเทศไทยจนผลงานโด่งดังเป็นที่รู้จักมาจนถึงทุกวันนี้ และแอน มิตรชัย ยังได้มีโอกาสแสดงลิเกหน้าพระที่นั่ง สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระบรมวงศานุวงศ์อีกหลายพระองค์ เนื่องในโอกาสสำคัญต่างๆ
ความภาคภูมิใจสูงสุดของแอน มิตรชัยคือการที่เธอได้รับรางวัลพระราชทานจากพระบาทสมเด็จพระเจ้าอยู่หัวในฐานะผู้สืบสานวัฒนธรรมไทยดีเด่น
ซึ่งรางวัลนี้เป็นแรงบันดาลใจและเป็นแรงผลักดันให้เธออยากนำศิลปะการแสดงลิเกไปเผยแพร่ยังที่ต่างๆ ทั่วโลก
นอกจากนั้นแอน มิตรชัย ยังมีความภาคภูมิใจที่เธอได้เกิดในครอบครัวลิเก และครอบครัวของเธอนับเป็นคณะลิเกชื่อดังชั้นแนวหน้าของเมืองไทย 
ซึ่งมีงานการแสดงต่อเนื่องมาทั่วประเทศไทยแล้วกว่า 25 ปี จนกระทั่ง แอน มิตรชัยได้ก้าวเข้าสู่วงการบอลลีวู้ด
ปัจจุบันเธอมีผลงานการแสดงและร้องเพลงในภาพยนตร์ที่ประเทศอินเดีย ซึ่งผลงานชิ้นแรกในวงการบอลลีวู๊ดของเธอ แอน มิตรชัย รับบทเป็นนางเอกภาพยนตร์บอลลีวูดในเรื่อง Ishk Actually 
คู่กับ นักแสดงชาวอินเดีย ราจีฟ คานเดลวาล (Rajeev Khandelwal) นอกจากนั้น แอน มิตรชัย ยังได้ร้องเพลงประกอบภาพยนตร์ที่มีชื่อว่า “Lucky tonight” 
และ “Forever More” เป็นภาษาฮินดีและอังกฤษ รวมถึง Music Video Theme song อีกหนึ่งเพลงชื่อว่า Injar Pinjar และปี 2014 ได้ออกอัลบั้มอินเตอร์เนชั่นแนลอัลบั้ม Live My Life My Way ภายใต้สังกัดยูนิเวอร์แซลมิวสิค
อัลบั้มพิเศษ.
ร้องเพลงเทิดพระเกียรติพระบาทสมเด็จพระเจ้าอยู่หัวและสมเด็จพระนางเจ้าสิริกิติ์ พระบรมราชินีนาถ
เพลงประกอบพรีเซนเตอร์กองทัพบกแห่งชาติ
วา (เมือง)

วา  เป็นเมืองหลวงของแคว้นอัปเปอร์เวสต์ ประเทศกานา ตั้งอยู่ใกล้เขตแดนทางด้านทิศใต้สุดของประเทศบูร์กินาฟาโซ ประชากรส่วนใหญ่เป็นมุสลิม เป็นเมืองศูนย์กลางการเดินทางของทิศตะวันตกเฉียงเหนือของกานา ยังมีสนามบินเล็ก ๆ
เว็สเตอรวส

เว็สเตอรวส  เป็นเมืองในประเทศสวีเดน ตั้งอยู่ตอนกลางของประเทศ บนฝั่งทะเลสาบเมลาเรน บริเวณปากแม่น้ำสวาร์ต ในจังหวัดเวสมันลันด์ อยู่ห่างจากกรุงสต็อกโฮล์มไปทางทิศตะวันตกราว 100 กิโลเมตร เมืองมีประชากร 110,877 คน ในปี ค.ศ. 2010
ลีวอร์โน

ลีวอร์โน  เป็นเมืองท่าบนฝั่งทะเลติร์เรเนียน ในแคว้นตอสคานา ประเทศอิตาลี เป็นเมืองหลวงของจังหวัดลีวอร์โน มีประชากรราว 161,000 คน ในปี ค.ศ. 2011 เป็นศูนย์กลางการคมนาคม มีอุตสาหกรรมต่อเรือ กลั่นน้ำมัน เคมีภัณฑ์ ผลิตภัณฑ์จากทองแดง
สกีดาม

สกีดาม  เป็นเมืองและเทศบาลในจังหวัดเซาท์ฮอลแลนด์ ประเทศเนเธอร์แลนด์ เป็นส่วนหนึ่งของเขตนครหลวงรอตเทอร์ดาม ตั้งอยู่ทางตะวันตกของรอตเทอร์ดาม ทางตะวันตกของเมืองวลาร์ดิงเงิน ทางใต้ของเมืองเดลฟท์ เป็นที่รู้จักในฐานะเมืองศูนย์กลางประวัติศาสตร์ที่มีคลองมากมาย มีกังหันลมที่สูงที่สุดในโลก
แซ็งเตเตียน

แซ็งเตเตียน ([sɛ̃.t‿e.tjɛn]) เป็นเมืองทางตอนกลางค่อนไปทางตะวันออกของประเทศฝรั่งเศส เป็นเมืองหลวงของจังหวัดลัวร์ มีประชากรราว 178,530 คน (ค.ศ. 2007) เป็นศูนย์กลางอุตสาหกรรมสิ่งทอและการฟอกย้อม ผลิตเหล็กกล้าเจืออาวุธและกระสุน เป็นเมืองแรก ๆ ของฝรั่งเศสที่มีการปฏิวัติอุตสาหกรรม
วัดบางน้อยใน

วัดบางน้อยใน เป็นวัดราษฎร์ สถานที่ตั้งเลขที่ 17 หมู่ที่ 11 ถนนบางหลวง-วัดไผ่โรงวัว ตำบลบางหลวง อำเภอบางเลน จังหวัดนครปฐม พื้นที่ที่ตั้งวัดมีเนื้อที่ 32 ไร่ 2 งาน 47 ตารางวา ตามหนังสือโฉนดเลขที่ 35690 สร้างขึ้นประมาณปี พ.ศ. 2472 ได้รับพระราชทานวิสุงคามสีมา วันที่ 22 กุมภาพันธ์ พ.ศ. 2503 เป็นปีที่ 15 ในรัชกาลปัจจุบัน
แหล่งข้อมูลอื่น.
วัดบางน้อยใน
ภาพถ่ายทางอากาศ วัดบางน้อยใน จาก wikimapia
วรกรณ์ วิจารณ์ณรงค์

วรกรณ์ วิจารณรงค์  หรือรู้จักกันในนามของ โค้ชอ้วก (AFC "A" license football coaching) เกิดเมื่อวันที่ 23 มิถุนายน พ.ศ. 2509 เป็นชาวกรุงเทพมหานคร ในอดีตเคยเป็นนักฟุตบอลของทีมชาติไทยที่มีชื่อเสียง ในสมัยนั้นวรกรเคยเป็นกองหน้าให้กับ 3 สโมสร คือ สโมสรกีฬาราชประชา สโมสรฟุตบอลโอสถสภา เอ็ม–150 สระบุรี และ สโมสรฟุตบอลการท่าเรือไทย โดยเฉพาะตอนอยู่กับการท่าเรือไทยในปี พ.ศ. 2534 เขาได้รับโอกาสลงเล่นเป็นตัวจริงหลายครั้ง แต่แล้วในปี พ.ศ. 2539 วรกรได้ประกาศแขวนสตั๊ดของตนไว้กับสโมสรการท่าเรือไทยในวัย 30 ปี แล้วยกเลิกงานเกี่ยวกับวงการฟุตบอลไทยไป โดยไม่มีสาเหตุ
ประสบการณ์ด้านผู้ฝึกสอน วรกรณ์กับ สมชาย ทรัพย์เพิ่ม สองโค้ชที่มีความผูกพันกันอย่างยาวนานตั้งแต่สมัยเป็นนักเตะ ทั้งสองร่วมกันสร้างสโมสรมหาวิทยาลัยกรุงเทพ โดยสมชายเป็นเฮดโค้ชและมีวรกรณ์ เป็นผู้ช่วยโค้ชมาตั้งแต่ช่วงต้นปี 2540 พาทีมไต่เต้าจากฟุตบอลถ้วย ข. จนขึ้นดิวิชั่น 1 และคว้าแชมป์ไทยพรีเมียร์ลีก ในฤดูกาล พ.ศ. 2549 
ซึ่งต่อในปี พ.ศ. 2552 วรกร ได้มาเป็นผู้ฝึกสอน (ผู้จัดการทีม) เต็มตัว ซึ่งสโมสรที่เชิญตัวเขาไปคือ แบงค็อกยูไนเต็ด ในดิวิชั่น 1 ของประเทศไทย โดยเขานำทีมแบงค็อกยูไนเต็ดเก็บชัยชนะได้อย่างง่ายโดยแพ้ไม่ถึง 7 นัดใน 1 ฤดูกาล แล้วหลังจากนั้นในปี พ.ศ. 2553 เขาได้ขอลาออกจากแบงค็อกยูไนเต็ดโดยไม่ทราบสาเหตุ แล้วเขาได้ไปคุมราชนาวีเป็นเวลา 2 ปี และเขาเคยได้มาคุม สโมสรฟุตบอลการท่าเรือไทย ในไทยพรีเมียร์ลีก ต่อมาได้คุมทีมสโมสรฟุตบอลจังหวัดอ่างทอง ในลีกภูมิภาคดิวิชั่น 2 ภาคกลางและตะวันตก ได้ครึ่งฤดูกาล 2013-2014 ทำอันดับลุ้นพื้นที่แชมเปี้ยนลีก ต่อมาคุมสโมสรฟุตบอลเจ ดับบลิว แบงค็อก ยู เอฟซี ในลีกภูมิภาคดิวิชั่น 2 ภาคกลางและตะวันตก จะสังเกตได้ว่าเขามักได้งานลักษณะที่ต้องแก้ปัญหาที่ค้างคาตลอด 
ในวันที่ 6 เมษายน พ.ศ. 2558 เขาได้เข้ามาคุมทีม สโมสรฟุตบอลจังหวัดพิจิตร ในศึกไทยลีกดิวิชัน 1 2558 (D1) ในนัดที่ 7 ของฤดูกาล โดยก่อนหน้านี้พิจิตร มี 6 นัด 6 แต้ม
อันเดรอา สตรามัชโชนี

อันเดรีย สตรามัชโชนี  เกิดเมื่อวันที่ 9 มกราคม ค.ศ. 1976 ในเมือง โรม ประเทศอิตาลี เคยเป็นอดีตนักฟุตบอลของ โบโลญญ่า สโมสรฟุตบอลชื่อดังในอิตาลีมาก่อน โดยเล่นในตำแหน่ง กองหลัง ปัจจุบันเขาได้มาเป็นผู้จัดการทีมของ สโมสรฟุตบอลอินเตอร์มิลาน ใน เซเรียอา ประเทศอิตาลี
โกลด มาเกเลเล

โกลด มาเกเลเล แซ็งดา  เกิดวันที่ 18 กุมภาพันธ์ ค.ศ. 1973 เป็นอดีตนักฟุตบอลและผู้ฝึกสอนชาวฝรั่งเศส ที่ปัจจุบันเป็นที่ปรึกษาด้านเทคนิคให้กับศูนย์ฝึกเยาวชนของเชลซี
มัลกี มักคาย

แมลคัม จอร์จ "มัลกี" มักคาย  เกิดเมื่อวันที่ 19 กุมภาพันธ์ ค.ศ. 1972 เป็นอดีตนักฟุตบอลทีมชาติสกอตแลนด์ มักคายเคยเล่นให้กับนอริชซิตีและเซลติก สโมสรฟุตบอลชื่อดังจากประเทศอังกฤษและสกอตแลนด์มาก่อน โดยเขาเล่นในตำแหน่งกองหลัง โดยปัจจุบันเขาหันมาทำงานเป็นผู้จัดการทีม ซึ่งเขาเคยคุมทีมสโมสรฟุตบอลคาร์ดิฟฟ์ซิตีในประเทศอังกฤษจนถึงปลายปี ค.ศ. 2013
ชเวบิชกมึนท์

ชเวบิชกมึนท์  เป็นเมืองทางตะวันออกของรัฐบาเดิน-เวือร์ทเทิมแบร์ค ประเทศเยอรมนี มีประชากรราว 62,000 ตั้งอยู่ริมฝั่งแม่น้ำเร็มส์ ตั้งแต่ศตวรรษที่ 17 เป็นเมืองที่ผลิตงานหัตถกรรมจากทองและเงิน มีสถาบันผลิตงานโลหะ ส่วนอุตสาหกรรมอื่นเช่น ผลิตสินค้าด้านรถยนต์ เครื่องจักรและกระจก
ซาเฮล

ซาเฮล (Sahel) เป็นเขตรอยต่อ บริเวณกึ่งทะเลทราย บริเวณทะเลทรายสะฮารา แบ่งทวีปแอฟริกาเป็นเหนือและใต้ ตั้งแต่มหาสมุทรแอตแลนติกไปจนทะเลแดง ซาเฮลเป็นภาษาอาหรับ มีความหมายว่า ชายหาด 
พื้นที่ของซาเฮลครอบคลุมตั้งแต่ (ไล่จากตะวันตกสู่ตะวันออก) ประเทศเซเนกัล, ทางใต้ของประเทศมอริเตเนีย, ประเทศมาลี, ประเทศบูร์กินาฟาโซ, ทางตอนใต้ของประเทศแอลจีเรีย, ประเทศไนเจอร์, ทางตอนเหนือของประเทศไนจีเรีย, ประเทศชาด, ทางตอนเหนือของประเทศแคเมอรูน, ประเทศซูดาน และประเทศเอริเทรีย
กาโบโรเน

กาโบโรเน  เป็นเมืองหลวงและเมืองที่ใหญ่ที่สุดของประเทศบอตสวานา มีประชากร 191,776 คน จากการสำรวจในปี ค.ศ. 2006 หรือราวร้อยละ 10 ของประชากรของประเทศบอตสวานา ตั้งอยู่ทางตะวันออกเฉียงใต้ของประเทศใกล้เขตแดนประเทศแอฟริกาใต้
รัฐมิซิโอเนส

มิซิโอเนส  เป็นหนึ่งใน 23 รัฐของประเทศอาร์เจนตินา ตั้งอยู่มุมด้านทิศตะวันออกเฉียงเหนือของประเทศ ในภูมิภาคเมโซโปตาเมีย ติดกับประเทศปารากวัยทางทิศตะวันตกเฉียงเหนือ ประเทศบราซิลทางทิศเหนือ ทิศตะวันออกและทิศใต้ และติดกับรัฐกอร์ริเอนเตสทางทิศตะวันตกเฉียงใต้
วอลเลย์บอลหญิงในโอลิมปิกรอบคัดเลือกระดับโลกและโซนเอเชีย 2012

วอลเลย์บอลในโอลิมปิกรอบคัดเลือก ระดับโลกและโซนเอเชีย 2012  เป็นการแข่งขันวอลเลย์บอลเพื่อคัดเลือกทีมที่ได้อันดับ 1-3 ทีมแรกและทีมจากเอเชียที่อันดับดีที่สุด 1 ทีม (นอกเหนือจากทีม 3 อันดับแรก) เพื่อเข้าแข่งขันโอลิมปิกฤดูร้อน 2012
<templatestyles src="การอ้างอิง/styles.css"/>^1 – เข้าแข่งขันแทน ทีมวอลเลย์บอลหญิงทีมชาติเคนยา ที่อยู่ในอันดับที่ 15 ของโลก ซึ่งขอสละสิทธิ์ในการเข้าร่วมแข่งขัน
การตัดสิน.
ระบบการแข่งขันเป็นแบบพบกันหมด แล้วตัดสินจากคะแนนรวมทั้งหมด
รางวัล.
<templatestyles src="Col-begin/styles.css"/>
กรณีข้อกังขาการล้มคะแนน.
ในแมตช์สุดท้าย ญี่ปุ่น ได้แพ้เซอร์เบียไป 2-3 เซต เป็นผลทำให้ไทย หมดสิทธิ์เข้าแข่งขัน โอลิมปิกฤดูร้อน 2012 ที่กรุงลอนดอน สหราชอาณาจักร การแข่งขันในแมตช์ทำให้เกิดข้อกังขาไปต่างๆนานา เพราะญี่ปุ่น ดีกรีอันดับ 3 ของโลก ที่ต้องชนะเซอร์เบียหรือแพ้ 2-3 เซต จึงจะได้ไปโอลิมปิกฤดูร้อน 2012 ลงแข่งขันในแมตช์สุดท้ายช่วงเย็นวันที่ 27 พฤษภาคม 2555 แพ้ให้กับเซอร์เบีย อันดับ 6 ของโลก ไปอย่างค้านสายตาชาวญี่ปุ่นบางส่วน และชาวไทย เห็นได้ชัดเจนจากสปริตของนักกีฬาที่ตีบอลแบบตีทิ้งตีขว้าง ชัดเจนที่สุดคือในเซ็ตที่ 4 ญี่ปุ่นตีบอลเสียเอง 11 คะแนน จนทำให้แฟนๆวอลเลย์บอลชาวไทย กล่าวขานวอลเลย์บอลในแมตช์นั้นว่า วอลเลย์บอลแมตช์ดราม่า หรือ แมตช์ตบล้มต้มคนดู
ก่อนการแข่งขัน.
ในวันสุดท้ายของการแข่งขัน หลังจากการแข่งขันแมตช์ที่ 3 ระหว่าง เกาหลีใต้ กับ เปรู ญี่ปุ่น อยู่ในอันดับ 5 ของการแข่งขัน เซอร์เบีย อยู่อันดับที่ 3 ของการแข่งขัน ส่วน ไทย อยู่อันดับที่ 4
ในการแข่งขันแมตช์สุดท้าย ผลที่ออกมามีอยู่ 3 กรณี
ภาษาโตทา

ภาษาโตทา หรือ ภาษาโตดา (Toda) เป็นภาษาในตระกูลภาษาดราวิเดียน พูดโดยชาวโตทา ซึ่งมีราวหนึ่งพันคนในหุบเขานิลคีรี ทางใต้ของอินเดีย ภาษาโตทามีสระถึง 16 เสียง มากที่สุดในบรรดากลุ่มภาษาดราวิเดียนทั้งหมด มีทั้งสระเสียงสั้นและเสียงยาว ภาษาโตทามีเสียงพยัญชนะแบบ fricatives และ trill มากที่สุดในบรรดากลุ่มภาษาดราวิเดียน
ลูกน้ำนม

ลูกน้ำนม (ชื่อวิทยาศาสตร์: "Chrysophyllum cainito") เป็นพืชพื้นเมืองของฟิลิปปินส์ ไทย เวียดนาม กัมพูชา ลาว เป็นไม้ยืนต้น ใบเดี่ยว ยาวรี หน้าใบเป็นมัน เขียวเข้ม หลังใบเป็นสีแดง เป็นมัน ดอกออกเป็นช่อ ตามซอกใบ สีเขียวอมเหลือง หรือชมพูอมขาว กลื่นหอม ผลทรงกลม มีทั้งพันธุ์สีเขียว พันธุ์สีเหลืองและพันธุ์สีม่วงแดง พันธุ์เปลือกเขียว เนื้อสีขาว ส่วนพันธุ์เปลือกม่วง เนื้อสีขาวอมม่วง รสหวานหอม เมล็ดสีน้ำตาลอ่อน กินเป็นผลไม้สด
ชื่อสามัญของลูกน้ำนมมีหลายชื่อเช่น cainito, caimito, star apple, golden leaf tree, abiaba, pomme dulait, estrella, milk fruit, aguay ภาษาเวียดนามเรียกว่า vú sữa ("วู้ เสือ") ภาษาเขมรเรียกว่า ("พฺลา͜เอตึกเดาะห")
ผลของลูกน้ำนมมีสารต้านอนุมูลอิสระ เปลือกต้นเป็นยาบำรุงและยาชูกำลัง ยาต้มจากเปลือกใช้เป็นยาแก้ไอ 
สปีชีส์ใกล้เคียงเรียกสตาร์แอปเปิล พบในทวีปแอฟริกา เช่น "C. albidum" และ "C. africanum"
ในเวียดนาม พันธุ์ที่มีชื่อเสียงมากคือ Lò Rèn มาจากจังหวัดเตี่ยนซาง ในเซียร์ราลีโอน เรียกว่า "Bobi wata"
ในลาวเรียก หมากน้ำนม บางพื้นที่เรียก หมากยาง
อาเมอร์สโฟร์ต

อาเมอร์สโฟร์ต  เป็นเทศบาลและเมืองใหญ่เป็นอันดับสองของจังหวัดยูเทรกต์ ตั้งอยู่ตอนกลางของประเทศเนเธอร์แลนด์ เป็นเมืองที่เจริญเติบโตอย่างรวดเร็ว แต่ยังคงรักษาศูนย์กลางเมืองแบบยุคกลางได้เป็นอย่างดี เป็นชุมทางรถไฟที่ใหญ่ที่สุดเมืองหนึ่งของประเทศ มีสายรถไฟสายตะวันออก-ตะวันตก และเหนือ-ใต้
อาเมอร์สโฟร์ตมีประชากร 156,286 คนในเดือนมกราคม ค.ศ. 2019 เคยเป็นสถานที่จัดการแข่งขันปัญจกีฬาสมัยใหม่ในกีฬาโอลิมปิกฤดูร้อน 1928 เมืองได้เฉลิมฉลองครบรอบ 750 ปี ในปี ค.ศ. 2009
ไฮ1

ไฮ1  เป็นทีมฮอกกี้น้ำแข็งระดับอาชีพที่ตั้งอยู่ในชุนชอน ประเทศเกาหลีใต้ และเป็นหนึ่งในสมาชิกของเอเชียลีกไอซ์ฮอกกี้ ทีมก่อตั้งขึ้นใน ค.ศ. 2004 ซึ่งมีการจัดตั้งผู้เล่นทีมขึ้นในขั้นต้นที่หมดอายุจากลีกเกาหลี ซึ่งไม่ได้ย้ายไปยังทีม อันยังฮัลลา ในทันที จากทีมฮุนไดกับดงวอน ตลอดจนทีมที่ได้รับการยกเลิกอื่นๆ รวมถึงผู้เล่นที่เพิ่งกลับมาจากการรับราชการทหาร ก่อนที่จะเข้าสู่ฤดูกาล 2007-08 ทีมนี้เป็นที่รู้จักในชื่อของ คังวอนแลนด์  โดยตั้งชื่อตามเจ้าของที่มีชื่อว่า "คังวอนแลนด์คอร์ปอเรชัน"
กิจกรรมชุมชน.
ไฮ1 มีกิจกรรมการกุศลประจำปีซึ่งเรียกว่า "เลิฟพอยน์" ซึ่งทีมจะทำการบริจาคเงิน 40,000 วอนต่อการทำหนึ่งประตู กับ 20,000 วอนเพื่อช่วยการดำเนินงานโดยรวม ในตอนท้ายของฤดูกาล 2010-2011 ทางทีมได้บริจาคเงินเกือบ 5,000,000 วอนให้แก่องค์กรผู้สูงอายุ
สื่อ.
ในเดือนกรกฎาคม ค.ศ. 2009 ไฮ1 รีสอร์ท ซึ่งเป็นบริษัทแม่ของทีมไฮ1 ได้เซ็นสัญญาการออกอากาศห้าปีร่วมกับเอสบีเอสสปอร์ทเพื่อออกอากาศการแข่งขันเกมเจ้าบ้าน
สีของทีมและตัวนำโชค.
โลโก้.
โลโก้ของไฮ1 นั้น จะเป็นสุนัขหูยาวถือไม้ฮอกกี้ โดยเป็นสุนัขสวมแว่นป้องกันกับอุปกรณ์ฮอกกี้ ไม้ตีขนาดใหญ่ที่วาดขึ้นเพื่อแสดงจุดสนใจจากการเข้าตีโดยสุนัข ส่วนทางซ้ายของสุนัขคือชื่อของทีมไฮ1 โดยมีสีหลักคือแดงเข้มล้อมขอบด้วยสีขาวตามด้วยสีดำ และอักษร "H" ในคำว่าไฮ1 จะยื่นออกเป็นข้อไม้จากส่วนที่เป็นโลโก้ และเป็นโลโก้ที่ได้รับการปรับปรุงจากที่โลโก้ก่อนหน้านี้มีจุดเด่นที่ตัวนำโชคในชุดทีมเหย้าอยู่ตรงกลางภายใต้ชื่อ "ไฮ1" ในสามเหลี่ยมสีดำ
เสื้อ.
เมื่อชื่อของทีมได้เปลี่ยนจากคังวอนแลนด์ มาเป็นไฮ1 เสื้อของทีมก็มิได้มีการออกแบบใหม่มากไปกว่าการปรับปรุงโลโก้ ทั้งเสื้อในแบบทีมเหย้าและทีมเยือนมีส่วนล่างเป็นสีแดงบนเสื้อยืดหลัก และส่วนข้อของแขนเสื้อเป็นสีแดง เสื้อในแบบทีมเหย้าจะเป็นสีขาวที่พาดด้วยแถบสีแดง ส่วนเสื้อในแบบทีมเยือนจะเป็นสีดำที่พาดด้วยแถบสีแดง เสื้อทั้งสองแบบมีอักษรลากหางของคำว่า ไฮ1 บนไหล่ทั้งสองในสีที่ตรงกันข้ามกัน โลโก้ของสปอนเซอร์จะปรากฏเหนือส่วนอกซ้ายและขวา ส่วนบริเวณข้อมือด้านขวาจะมีตัวนำโชคขนาดเล็กปรากฏอยู่ ส่วนทางแขนเสื้อด้านซ้ายจะมีตัวนำโชคเป็นมนุษย์ต่างดาวสีฟ้าปรากฏอยู่ ใน ค.ศ. 2009 ทีมนี้ได้เพิ่มโลโก้ของ ไฮ1 รีสอร์ท ในส่วนที่เป็นสีแดงบนอกของเสื้อเช่นเดียวกับชื่อในอักษรฮันกึลในส่วนที่เป็นสีแดงที่บริเวณด้านหลังของเสื้อ
ตัวนำโชค.
ตัวนำโชคของไฮ1 เป็นสุนัขสีขาวขนาดใหญ่ที่ยืนตัวตรง ซึ่งมีหูสีขาวที่เหยียดยาวและสวมชุดทีมเยือนของไฮ1ที่ปราศจากตราใดๆ ตัวนำโชคนี้ยังสวมหมวกฤดูหนาวและถุงมือสีเทา ซึ่งตัวนำโชคที่ปรากฏตัวในสื่อสิ่งพิมพ์มักจะสวมแว่นตาป้องกัน ในขณะที่ตัวนำโชคในโลกแห่งความเป็นจริงจะไม่ได้สวม มันมีสองดวงตาขนาดเล็ก จมูกยาว ตลอดจนไม่มีปากที่สามารถมองเห็นได้
เจ้า

เจ้า ในพระยศเจ้านายไทย หมายถึง พระมหากษัตริย์หรือเชื้อสายของพระมหากษัตริย์นับตั้งแต่ชั้นหม่อมเจ้าขึ้นไป ในระบบบรรดาศักดิ์ยุโรป เจ้า (ทั้งเจ้าชายและเจ้าหญิง) ถือเป็นฐานันดรศักดิ์สืบตระกูลในราชวงศ์สำหรับพระราชโอรสธิดาและพระราชนัดดาในพระมหากษัตริย์ เช่น เจ้าชายชาลส์ เจ้าชายแห่งเวลส์ พระราชโอรสในสมเด็จพระราชินีนาถเอลิซาเบธที่ 2 แห่งสหราชอาณาจักร
นอกจากนี้ “เจ้า” ยังอาจหมายถึงประมุขของรัฐขนาดเล็กที่เรียกว่า เจ้าผู้ครองนคร ด้วย เช่น เจ้าแก้วนวรัฐ เจ้าผู้ครองนครเชียงใหม่ และหมายความรวมถึงพระยศ “ตวนกู” “ตนกู” หรือ “ตวน” เจ้านายมลายู ด้วย เช่น เจ้าจอมตนกูสุเบีย พระธิดาในสุลต่านมูฮัมมัดที่ 2 แห่งลิงกา เป็นเจ้าจอมในพระบาทสมเด็จพระจอมเกล้าเจ้าอยู่หัว ในยุโรป เจ้าชาย ยังหมายถึงเจ้าผู้ครองราชรัฐชั้นพรินซิพาลิตี หากเป็นสตรีก็เรียกว่าเจ้าหญิง เช่น เจ้าชายอัลแบร์ที่ 2 องค์อธิปัตย์แห่งโมนาโก ในปัจจุบันมีราชรัฐชั้นพรินซิพาลิตีเหลือเพียง 3 แห่งในโลก คือ ราชรัฐอันดอร์รา ราชรัฐโมนาโก และราชรัฐลิกเตนสไตน์
เด็กแสบตะลุยอาณาจักรมด

เด็กแสบตะลุยอาณาจักรมด (อังกฤษ: The Ant Bully) เป็นภาพยนตร์แอนิเมชัน 3 มิติ ออกฉายในประเทศสหรัฐอเมริกาเมื่อวันที่ 28 กรกฎาคม ค.ศ. 2006 ประเทศไทย 5 ตุลาคม พ.ศ. 2549 กำกับโดย John A. Davis ความยาว 89 นาที เพลงประกอบภาพยนตร์โดย John Debney ออกจำหน่ายโดย วอร์เนอร์บราเธอร์ส
เนื้อเรื่องย่อ.
ลูกัส (Zach Tyler Eisen) ได้ย้ายไปอยู่ที่หมู่บ้านแห่งใหม่ พ่อแม่ของเขาได้ออกจากบ้านไปงานแต่งที่เปอร์โต แวลาร์ตา ลูกัสได้อาศัยอยู่กับ พี่เลี้ยงทิฟฟานี่ และ ย่ามอมโม่ เขามักถูกเพื่อนแกล้ง จึงเริ่มหงุดหงิดและโกรธเคือง ลูกัสจึงระบายอารมณ์โดยฉีดน้ำใส่รังมดแทน ทำให้ฝูงมดนั้นเริ่มลำบากมาก ฝูงมดจึงวางแผนสร้างกองกำลังเพื่อเข้าไปในบ้านของลูกัส และซ้อค (นิโคลัส เคจ) พ่อมดผู้ชำนาญการปรุงยาแบบวิเศษ ซ๊อคได้ใช้น้ำยากรอกใส่หูของลูกัสในขณะที่เขาหลับอยู่ ทำให้เขากลายร่างเป็นคนตัวเล็ก ทันใดนั้นเขาได้พบกับกองทัพมดและพาตัวเขาไปรังมดเพื่อรับการพิพากษาจากนางพญา นางพญาประกาศให้ลูกัสทำงานอยู่ในอาณาจักรมด ตอนต่อมาโฮวากับฟูแก๊กได้เลี้ยงดูลูกัสและสอนให้เขารู้เรื่องโลกของมดมากขึ้นจากนั้นนิสัยของเขาเปลี่ยนไปเขาจึงได้เข้ากลุ่มกับพวกมดทั้งหมดและไม่คิดทำร้ายพวกมดอีก ลูกัสได้เป็นคนสำคัญและน่าสรรเสริญของอาณาจักรมด และแล้วนักปราบแมลงก็มาถึงที่บ้านของลูกัส ลูกัสได้ร่วมมือกับพวกมดและแมลงต่อสู้อย่างกล้าหาญทำให้นักปราบแมลงเผ่นหนีไปในที่สุด ลูกัสมอบขนมให้มดทุกตัวและเขายิ้มกับมดอย่างเป็นสุข
ทอม เวอร์เนอร์

โทมัส ชาร์เรส "ทอม" วอร์เนอร์ เกิดเมื่อวันที่ 12 เมษายน ค.ศ. 1950 เป็นนักธุรกิจชาว นิวยอร์ก ใน ประเทศอเมริกา ในช่วงปัจจุบันเขาทำงานอยู่ในฐานะ ประธานฝ่ายดำเนินกิจการของ ผลิตภัณฑ์ Boston Red Sox และ เป็นประธานฝ่ายดำเนินการของ บริษัท เฟนเวย์ สปอร์ต กรุ๊ป โดยมีความสัมพันธ์มาเกี่ยวกับวงการฟุตบอลด้วยคือ วอร์เนอร์ เป็นประธานของ สโมสรฟุตบอลลิเวอร์พูล คนปัจจุบัน
วอร์เนอร์ยังเป็น ศิษย์เก่าของมหาวิทยาลัยชื่อดังในอเมริกาคือ มหาวิทยาลัยฮาร์วาร์ด
วอลเลย์บอลหญิงชิงแชมป์เอเชีย 2011

การแข่งขันวอลเลย์บอลหญิงชิงชนะเลิศแห่งเอเชีย 2011  จัดขึ้นระหว่างวันที่ 15-23 กันยายน 2011 ณ ไทเป ไต้หวัน
การแบ่งกลุ่ม.
แบ่งกลุ่มโดยอาศัยอันดับจากการแข่งขันวอลเลย์บอลหญิงชิงชนะเลิศแห่งเอเชีย 2009
อันดับการแข่งขัน.
<templatestyles src="Col-begin/styles.css"/>
กลุ่มสหภาพสายกลาง

กลุ่มสหภาพและพลรัฐรวมอำนาจ (UCR) เป็นกลุ่มการเมืองในวุฒิสภาฝรั่งเศส ที่ร่วมอุดมการณ์สนับสนุนรูปแบบของความเป็นกลาง (Centrist) โดยได้ก่อตั้งในปีค.ศ.1986 ในนามของกลุ่มสหภาพฝ่ายกลาง (Centrist Union, UC) โดยได้เปลี่ยนชื่อเป็นอย่างปัจจุบันในปีค.ศ.2011
ในปัจจุบันมีสมาชิกในวุฒิสภาจำนวน 31 ที่นั่ง โดยมีประธานกลุ่มคือ ฟร็องซัว โซเกตโต้
โคดไซแม็ตโอนส์ซือรีนาเมอ

โคดไซแม็ตโอนส์ซือรีนาเมอ ("ขอพระเจ้าสถิตอยู่กับซูรินามของเรา") หรือ โอโปโกนเดรอมัน (สรานันโตงโง: , "ลุกขึ้นเถิด เพื่อนร่วมชาติ") เป็นเพลงชาติซูรินาม เพลงชาตินี้มี 2 บทด้วยกัน บทที่ 1 เนื้อเพลงเป็นภาษาดัตช์ และบทที่ 2 เป็นภาษาสรานันโตงโง
ฌอน ไรท์-ฟิลลิปส์

ฌอน คาเมนรูน ไรท์-ฟิลลิปส์ เกิดเมื่อวันที่ 25 ตุลาคม ค.ศ. 1981 เป็นนักฟุตบอลชาวอังกฤษเชื้อสายกรีเนดา ปัจจุบันเล่นให้กับ นิวยอร์ก เรดบูลส์ ในเมเจอร์ลีก สหรัฐอเมริกา โดยเคยติดฟุตบอลทีมชาติอังกฤษมาก่อน เล่นในตำแหน่ง กองกลาง และ ปีกซ้าย
ฌอน ไรท์-ฟิลลิปส์ เคยคบหากับนาโอมิ บราวน์ และมีลูกด้วยกัน 2 คน คือ ดิมาจโจ และ ดีเนย์ ไรท์-ฟิลลิปส์ ก่อนจะเลิกรากันไป
แอนทอน เฟอร์ดินานด์

แอนทอน จูเลี่ยน เฟอร์ดินานด์ เกิดเมื่อวันที 18 กุมภาพันธ์ ค.ศ. 1985 ในหมู่บ้านเบ็คแฮม เมืองลอนดอน ประเทศอังกฤษ ปัจจุบันเล่นให้กับ สโมสรฟุตบอลควีนส์พาร์คเรนเจอร์ส โดยเล่น 2 ตำแหน่ง คือ 
กองหลัง และ วิงแบ็ก 
เฟอร์ดินานด์เป็นน้องชายแท้ ๆ ของ ริโอ เฟอร์ดินานด์ อดีตกองหลังของ สโมสรฟุตบอลแมนเชสเตอร์ยูไนเต็ด
แพดดี เคนนี

แพทริก โจเซฟ เคนนี เกิดวันที่ 17 พฤษภาคม ค.ศ. 1978 เป็นอดีตนักฟุตบอลชาวอังกฤษในตำแหน่งผู้รักษาประตู เคยเล่นให้กับหลายสโมสร และทีมชาติสาธารณรัฐไอร์แลนด์
จักรวรรดิสวีเดน

จักรวรรดิสวีเดน ในช่วงระหว่างปีค.ศ. 1611 (หลังจากสวีเดนยึดเอสโตเนีย) และในปีค.ศ. 1721 (เมื่อสวีเดนยกพื้นที่ขนาดใหญ่ในบริเวณตะวันออกเฉียงใต้ของฟินแลนด์ต่อมหาอำนาจรัสเซีย) ระหว่างนั้น สวีเดนเป็นหนึ่งในมหาอำนาจของยุโรป ในสวีเดน สมัยก่อนจะเรียกว่า stormaktstiden ซึ่งหมายถึง มหาอำนาจที่ยิ่งใหญ่ โดยเริ่มต้นในปี 1611 (เมื่อ กุสตาวัส อาดอลฟัส ขึ้นเป็นกษัตริย์) และจบลงในปีค.ศ. 1718 (การสวรรคตของพระเจ้าคาร์ลที่ 12 แห่งสวีเดน และจุดจบของมหาสงครามเหนือ) โดยการเพิ่มอำนาจทางการเมือง จุดประเด็นสำคัญคือการกลายเป็นหนึ่งในสองอำนาจเพื่อค้ำประกันสันติภาพแห่งเวสต์ฟาเลีย (Peace of Westphalia) ซึ่งถูกเข้าร่วมเพื่อเพิ่มดินแดนที่อนุญาตให้อยู่ใกล้ได้อย่างสมบูรณ์ตามแนวคิดทะเลบอลติก เป็นจุดเริ่มต้นและสิ้นสุดของระยะเวลาที่แตกต่างกันในประวัติศาสตร์ยุโรป
หลังจากการตายของกุสตาวัส อดอลฟัส ในปี 1632 จักรวรรดิที่ยืนยาวนี้ถูกควบคุมโดยพวกขุนนางชั้นสูง โดยส่วนมากเป็นพวกของตระกูลออกเซนสเตียร์นาเป็นผู้สำเร็จราชการแทน ความน่าสนใจของขุนนางชั้นสูงตรงกันข้ามกับวิถีทางแห่งเท่าเทียมกัน เช่น การส่งเสริมความเท่าเทียมกันแบบดั้งเดิมในที่ดินภายในสวีเดนถูกเห็นชอบโดยพระมหากษัตริย์และชาวบ้านในพื้นที่ที่ได้รับในช่วงระหว่างสมัยการปกครองโดยพฤตินัยของชนชั้นสูง ระบบข้าแผ่นดินไม่ถูกยกเลิก และมีแนวโน้มที่จะจัดตั้งนิคมอุตสาหกรรมถูกกฎหมายในสวีเดนอย่างชอบธรรม แต่การปรับปรุงครั้งใหญ่ในปีค.ศ. 1680 ผลักดันให้ความพยายามของชนชั้นสูงสิ้นสุดลง และเรียกร้องพวกเขาให้คืนนิคมอุตสาหกรรมที่พวกเขาได้รับจากมกุฎกษัตริย์ ระบบข้าแผ่นดินนี้ อย่างไรก็ตาม ยังคงถูกบังคับใช้ในจักรวรรดิโรมันอันศักดิ์สิทธิ์และชาวสวีดิชในเอสโตเนีย ที่ที่ใช้ประโยชน์จากผลพลอยได้ของวิถีทางแห่งความเท่าเทียมกันถูกขัดขวางโดนสนธิสัญญาจากสิ่งที่พวกเขาได้รับ
หลักจากได้รับชัยชนะในสงครามสามสิบปีสวีเดนมีอำนาจสูงสุดในช่วงสงครามเหนือครั้งที่สองเมื่อศัตรูหลักเดนมาร์ก–นอร์เวย์ถูกทำให้เป็นกลางโดยสนธิสัญญารอสกิลด์ในปี ค.ศ. 1658 อย่างไรก็ตาม ในแนวทางต่อจากนี้ สงคราม เช่นเดียวกับในสงครามสแกนเนียที่ตามมาประเทศสวีเดนสามารถรักษาอาณาจักรของตนไว้ได้โดยได้รับการสนับสนุนจากพันธมิตรที่ใกล้ชิดที่สุดเท่านั้น ซึ่งก็คือประเทศฝรั่งเศส พระเจ้าชาร์ลส์ที่ 11 แห่งสวีเดนรวมจักรวรรดิ แต่ความตกต่ำเริ่มขึ้นกับลูกชายของเขาCharles XII หลังจากชัยชนะครั้งแรกของสวีเดน ชาร์ลส์ได้รักษาอาณาจักรไว้ได้ระยะหนึ่งในPeace of Travendal (1700) 
และสนธิสัญญาอัลทรานสตัดท์ (ค.ศ. 1706)ก่อนหายนะที่ตามมาจากสงครามของกษัตริย์ในรัสเซีย ชัยชนะของรัสเซียในสมรภูมิโปลตาวายุติการขยายอาณาเขตไปทางตะวันออกของสวีเดน และเมื่อถึงเวลาที่พระเจ้าชาร์ลส์ที่ 12 ถึงแก่อสัญกรรมในปี ค.ศ. 1718เหลือแต่ดินแดนที่อ่อนแอลงมากและมีขนาดเล็กกว่ามาก ร่องรอยสุดท้ายของดินแดนภาคพื้นทวีปที่ถูกยึดครองหายไปในช่วงสงครามนโปเลียนและฟินแลนด์ตกเป็นของรัสเซียในปี 1809 โดยบทบาทของสวีเดนในฐานะมหาอำนาจก็หายไปเช่นกัน
สวีเดน เป็นประเทศในกลุ่มนอร์ดิกเพียงประเทศเดียวที่เคยได้รับสถานะเป็นมหาอำนาจทางทหาร
จีบรีล ซีเซ

จีบรีล ซีเซ (เกิดวันที่ 12 สิงหาคม ค.ศ. 1981) เป็นนักฟุตบอลชาวฝรั่งเศส-ไอวอรี่ โคสต์ ตำแหน่งกองหน้า ปัจจุบันเล่นให้กับสโมสรฟุตบอลวิเชนซา 1902 โดยพ่อของเขา มองก์ ซีเซ จีบรีลลา เคยเป็นกองหลังและอดีตกัปตันทีมชาติไอวอรี โคสต์ ของสโมสรอาร์ลส์ อาวีญง
ฌิบริล ซิสเซ่เคยเล่นให้กับสโมสรฟุตบอลชื่อดังในยุโรปมาแล้วหลายสโมสรเช่น มาร์แซย์, ลาซีโอ, อาร์ลาวีญง, โอแซร์ รวมไปถึงลิเวอร์พูล สโมสรที่เขาประสบความสำเร็จมากที่สุด โดยในปี ค.ศ. 2005 ซีเซได้ลงเล่นให้กับลิเวอร์พูลในนัดที่แข่งยูฟ่าแชมเปียนส์ลีกตอนเจอกับเอซี มิลานในช่วงฤดูกาล 2004-05 โดยเขาได้ทำประตูสำคัญให้กับทีม ซึ่งช่วยทำให้ลิเวอร์พูลกลับมาตีเสมอเอซีมิลานได้ 3-3 แล้วก็ได้แชมป์ด้วยการชนะจุดโทษไป 3-2 ซีเซมีบทบาทกับทีมลิเวอร์พูลมาก ซึ่งซีเซได้แชมป์กับลิเวอร์พูล 3 ครั้ง คือ ยูฟ่าแชมเปียนส์ลีก ยูฟ่าซูเปอร์คัพ และเอฟเอคัพ โดยราฟาเอล เบนีเตซ ผู้จัดการทีมลิเวอร์พูลในช่วงนั้นได้สนับสนุนเขาให้ลงเล่นเป็นตัวจริงบ่อยครั้ง
ชีวิตส่วนตัว.
จีบรีล ซีเซ มีพ่อและแม่เป็นชาวไอวอรีโคสต์ โดยพ่อของเขา "มองก์ ซีเซ จีบรีลลา" เป็นอดีตกัปตันทีมชาติไอวอรีโคสต์เล่นในตำแหน่งกองหลัง และได้ย้ายมาเล่นฟุตบอลที่ประเทศฝรั่งเศสในปี 1974 ก่อนจะเลิกเล่นกับสโมสรอาร์ลส์ อาวิญง ในระดับดิวิชัน 2 ฝรั่งเศส ในปี 1979
ซีเซ เกิดที่เมืองอาร์ลส์ ในจังหวัดบุช-ดูว์-โรน เป็นบุตรคนสุดท้อง จากจำนวนพี่น้องของเขาทั้งหมด 7 คน ได้แก่ เอ็นม่า, ดามาเย่, อาบู, โฟเด้, เซนี่ และ ฮะหมัด
เดือนมิถุนายน ปี 2005 ซีเซ ที่ขณะนั้นเล่นให้กับสโมสรสโมสรฟุตบอลลิเวอร์พูล ได้เข้าพิธีแต่งงานกับ "จูด ริตต์เลอร์" ช่างทำผมชาวเวลส์และทั้งคู่มีบุตรด้วยกัน 3 คน ได้แก่ "แคสเซียส เคลย์", "ปรินซ์ โคเบ" และ "มาร์เลย์ แจ๊คสัน" โดยก่อนหน้านี้ ซีเซ มีลูกสาวคนแรกชื่อว่า "อิโลนา" ซึ่งเป็นบุตรของเขาที่เกิดกับอดีตแฟนสาวที่เลิกรากันไป 
ปี ค.ศ. 2012 จีบรีล ซีเซ่ ได้หย่าขาดกับภรรยา ก่อนที่จะไปคบหากับ มารี-เซซีล เลนซินี และมีบุตรอีกหนึ่งคนในปี ค.ศ. 2015 ชื่อ "กาเบรียล" 
ครอบครัวของ จีบรีล ซีเซ เป็นมุสลิม โดยชื่อ "จีบริล" ของเขาถูกตั้งมาจาก ญิบรีล หรือ ญิบรออีล (جبريل‎) ซึ่งเป็นมลาอิกะฮ์หรือทูตนำสาร์นของอัลลอฮ์ โดยภายหลังเขาได้ออกจากอิสลาม และหันมานับถือศาสนาคริสต์ นิกายโรมันคาทอลิก แต่ยังใช้ชื่อเดิม
นอกจากการเล่นฟุตบอลแล้ว จีบรีล ซีเซ ยังเคยร่วมแสดงในฐานะนักแสดงรับเชิญในภาพยนตร์เรื่องแท็กซี่ 4 ซิ่งระเบิด บ้าระห่ำ ในปี 2007 และเป็นเจ้าของผลิตภัณฑ์น้ำหอมและเสื้อผ้าที่ชื่อว่า "Mr Lenoir"
เบ็ต365สเตเดียม

เบ็ต365สเตเดียม หรือในอดีตชื่อ บริแทนเนียสเตเดียม เป็นสนามฟุตบอลที่เป็นที่นั่งทั้งหมด ตั้งอยู่ที่เมืองสโตก-ออน-เทรนต์ สหราชอาณาจักร และเป็นสนามเหย้าของสโมสรฟุตบอลสโตกซิตี ทีมจากพรีเมียร์ลีกอังกฤษ โดยสนามนี้จุผู้คนได้ 27,598 คน
แซนเทเทียนน์ (วงดนตรี)

แซนเทเทียนน์ (/ˌsæ̃(n)t.eɪˈtjen/) เป็นวงดนตรีอิเล็กทรอนิกส์สัญชาติอังกฤษ ก่อตั้งในปี 1990 ในลอนดอน ประกอบด้วยแซราห์ แครกเนลล์, บ็อบ สแตนลีย์ และพีต วิกส์ ชื่อของวงได้ตั้งตามชื่อของทีมฟุตบอลฝรั่งเศส อาแอ็ส แซ็งเตเตียน (AS Saint-Étienne)
ประไพพรรณ พศบูรณินทร์

ประไพพรรณ พศบูรณินทร์ (เกิด 28 ธันวาคม พ.ศ. 2518) เป็นอดีตสมาชิกสภาผู้แทนราษฎรจังหวัดราชบุรี สังกัดพรรคประชาธิปัตย์ และเป็นอดีตสมาชิกสภาผู้แทนราษฎรแบบบัญชีรายชื่อ สังกัดพรรคไทยรักไทย และเป็นสมาชิกสภาผู้แทนราษฎรหญิงที่อายุน้อยที่สุดในประเทศไทย คือ ได้รับเลือกตั้งขณะมีอายุ 25 ปี 9 วัน
ประวัติ.
นางสาวประไพพรรณ (ชื่อเล่น : บุ๋ม) เกิดเมื่อวันที่ 28 ธันวาคม พ.ศ. 2518 สำเร็จการศึกษาระดับปริญญาตรี สาขานิเทศศาสตร์ เอกการประชาสัมพันธ์ ระดับปริญญาโท สาขาการจัดการภาครัฐและภาคเอกชน จากสถาบันบัณฑิตพัฒนบริหารศาสตร์
การทำงาน.
นางสาวประไพพรรณ ได้รับเลือกตั้งเป็นสมาชิกสภาผู้แทนราษฎร จังหวัดราชบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคประชาธิปัตย์ เป็น ส.ส.ที่อายุน้อยที่สุดที่ในสภาผู้แทนราษฎรไทย ชุดที่ 21 ต่อมาได้ลาออกจากพรรคประชาธิปัตย์ ในเดือนกันยายน พ.ศ. 2547 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ได้รับเลือกตั้งในระบบบัญชีรายชื่อ สังกัดพรรคไทยรักไทย
โอเมะ

โอเมะ  เป็นนครที่ตั้งอยู่ในส่วนตะวันตกของมหานครโตเกียว ประเทศญี่ปุ่น เป็นเมืองที่มีชื่อเสียงในเรื่องบ๊วย ปัจจุบันมีจำนวนประชากร 139,932 คน
ประวัติศาสตร์.
พื้นที่ที่เป็นนครโอเมะในปัจจุบันเดิมเป็นส่วนหนึ่งของแคว้นโบราณชื่อแคว้นมูซาชิ พื้นที่แห่งนี้ได้รับการพัฒนาขึ้นในยุคเอโดะจากการเป็นสถานีพักสินค้าบนถนนสายโอเมะไกโด ต่อมาในช่วงการปฏิรูปที่ดินหลังการฟื้นฟูเมจิ พื้นที่แห่งนี้ก็ได้เป็นส่วนหนึ่งของอำเภอนิชิตามะ ในจังหวัดคานางาวะ
เมื่อมีประกาศใช้ระบบเทศบาล ก็ได้มีการจัดตั้งเมืองโอเมะขึ้นเมื่อวันที่ 1 เมษายน ค.ศ. 1889 ต่อมาอำเภอนิชิตามะได้ถูกโอนย้ายไปขึ้นกับจังหวัดโตเกียวเมื่อวันที่ 1 เมษายน ค.ศ. 1893 เมืองโอเมะได้รับการยกฐานะเป็นนครเมื่อวันที่ 1 เมษายน ค.ศ. 1951 โดยการควบรวมหมู่บ้านข้างเคียงเข้ากับเมืองโอเมะเดิม ได้แก่ หมู่บ้านคาซูมิ และหมู่บ้านโชฟุ และใน ค.ศ. 1955 ก็ได้มีอีก 4 หมู่บ้านที่รวมเข้ากับนครโอเมะ ได้แก่ โยชิดะ มิตะ โคโซกิ และนาริกิ
แม่น้ำสังแก

แม่น้ำสังแก (Sangkae River) หรือสตึงสังแก  เป็นแม่น้ำในจังหวัดพระตะบอง ทางตะวันตกของกัมพูชา ไหลลงสู่ทะเลสาบเขมร โดยไหลผ่านตัวเมืองพระตะบอง 
มีต้นน้ำอยู่ทางทิศตะวันตกเฉียงใต้บนเทือกเขาในเขตเมืองไพลิน แล้วแยกเป็นสองแคว คือ คลองดำบองและคลองสังแก ก่อนจะไหลเข้าสู่เมืองพระตะบอง ต่อมาถูกเปลี่ยนทางเดินน้ำเพราะทัพสยามได้ปิดกั้นคลองดำบอง ทำให้น้ำไหลทางเดียวจนคลองสังแกเป็นแควใหญ่และลึกดังเช่นที่เห็นในปัจจุบัน